cyanic-selkie/wikianc huggingface dataset:
ଭଦ୍ରକ
ଇତିହାସ
୧୯୪୨ର ଐତିହାସିକ ଭାରତଛାଡ଼ ଆନ୍ଦୋଳନରେ ଭଦ୍ରକ ଏକ ଗୁରୁତ୍ୱପୂର୍ଣ୍ଣ ଭୂମିକା ନିଭାଇଥିଲା। ମୂରଲୀଧର ପଣ୍ଡାଙ୍କ ନେତୃତ୍ୱରେ, ରାଧୁ ମହାଳିକ,ନିଧି ମହାଳିକ ଓ ଅନ୍ୟ ଆଠଜଣ ଦେଶପ୍ରେମୀଙ୍କଦ୍ୱାରା ୨୨ ସେପ୍ଟେମ୍ବର ୧୯୪୨ରେ ଲୁଣିଆ, କାଟସାହିରେ ଏହି ସଂଗ୍ରାମ ଭୟଂକର ରୂପନେଲା, ଯେଉଁଠି ଏମାନେ ଭାରତମାତାର ସ୍ୱାଧୀନତା ପାଇଁ ଆତ୍ମବଳି ଦେଇଥିଲେ। ସେଥିପାଇଁ ଏହି ଜାଗାକୁ ଯଥାର୍ଥରେ ଶହୀଦ ନଗର କୁହାଯାଏ। ୨୮ ସେପ୍ଟେମ୍ବର ୧୯୪୨ରେ ଇରମ୍ଠାରେ ଜାଲିଆନାୱାଲାବାଗ ପରି ଏକ ନିବୁଜ ସ୍ଥାନରେ ଦେଶର ସ୍ୱାଧୀନତାପାଇଁ ବ୍ରିଟିଶ ସରକାରଙ୍କ ଗୁଳି ବିଦ୍ଧ କରିଥିଲା ପାଖାପାଖି ୪୦ଜଣ ସଂଗ୍ରାମୀଙ୍କର ବକ୍ଷକୁ। ଭାରତଛାଡ଼ ଆନ୍ଦୋଳନରେ ଏ ଅଞ୍ଚଳର ଡଃ ହରେକୃଷ୍ଣ ମହତାବ, ମହମ୍ମଦ ହନିଫ୍, ମୂରଲୀଧର ଜେନା, ଗୋକୁଳାନନ୍ଦ ମହାନ୍ତି, ନୀଳମଣି ରାଉତରାୟ ଓ ଅନ୍ୟ ଅନେକ ସଂଗ୍ରାମୀମାନଙ୍କର ଭୂମିକା ଉଲ୍ଲେଖନୀୟ। ସ୍ୱାଧୀନତାର ପରବର୍ତ୍ତୀ କାଳରେ ଭଦ୍ରକ ବହୁମୁଖୀ ଉନ୍ନତି ପଥରେ ଉତ୍ତରୋତ୍ତର ଅଗ୍ରଗତି କରିଚାଲିଛି। ଶିକ୍ଷା, ଶିଳ୍ପ, କୃଷି, ବାଣିଜ୍ୟ ଆଦି କ୍ଷେତ୍ରରେ ଭଦ୍ରକ ଏକବିଂଶ ଶତାବ୍ଦୀରେ ଏକ ଉଚ୍ଚତର ସ୍ଥାନରେ ପହଞ୍ଚି ପାରିଛି।
ସଂସ୍କୃତି
ଦୀର୍ଘ ସାତଦିନବ୍ୟାପୀ ଚରମ୍ପାରେ ହେଉଥିବା କାଳୀପୂଜାପାଇଁ ଭଦ୍ରକ ପ୍ରସିଦ୍ଧ। ଭଦ୍ରକର ଅଧିଷ୍ଠାତ୍ରୀ ଦେବୀ ଭଦ୍ରକାଳୀଙ୍କ ମନ୍ଦିର ଭଦ୍ରକ ରେଳଷ୍ଟେସନଠାରୁ ପ୍ରାୟ ୧୦ କି.ମି.ଦୂରରେ ଅବସ୍ଥିତ। ଆରଡ଼ିର ପ୍ରସିଦ୍ଧ ଆଖଣ୍ଡଳମଣୀ ମନ୍ଦିର ଭଦ୍ରକଠାରୁ ୪୦ କି.ମି. ଦୂରରେ ଅବସ୍ଥିତ। ମୁସଲିମ୍ ସୁଫି ସନ୍ଥ ମୁଜାହିଦ୍-ଇ-ମିଲ୍ଲାତଙ୍କର ସମାଧୀ (ମଜ୍ଜାର) ଉଭୟ ଭଦ୍ରକ ରେଳ ଷ୍ଟେସନ ଓ ବସ୍ଷ୍ଟାଣ୍ଡଠାରୁ ୨୨କି.ମି.ଦୂର ଧାମନଗରଠାରେ ରହିଛି। ଆଉଜଣେ ସୁଫିସନ୍ଥ, ସୟଦ ନାସିମ ଅଖତାର କ୍ୱାଦ୍ରି ଓରଫ ସରକାର ବାବାଙ୍କ ମସଜିଦ୍ ଭଦ୍ରକ ପୌରପରିଷଦ ଇଲାକାରେ ଅବସ୍ଥିତ ଯାହା ଉଭୟ ଭଦ୍ରକ ରେଳ ଷ୍ଟେସନ ଓ ବସ୍ଷ୍ଟାଣ୍ଡଠାରୁ ୩କି.ମି.ଦୂରରେ ରହିଛି । ସେ ଜଣେ ଜୀବନ୍ତ ମହାପୁରୁଷ ଓ ପ୍ରତିଦିନ ହଜାର ହଜାର ଭକ୍ତ ତାଙ୍କ ଆଶୀର୍ବାଦ ପାଇବାପାଇଁ ଏଠାକୁ ଆସିଥାନ୍ତି। ଶିଖ୍ ଗୁରୁଦ୍ୱାରା ପୁରୁଣା ବଜାରରେ ଅବସ୍ଥିତ ଯାହା ଭଦ୍ରକ ମୁଖ୍ୟ ବଜାରଠାରୁ ୫ କି.ମ. ଦୂରରେ ଅବସ୍ଥିତ। ଧାମରାର ମା ଧାମରେଇ ମନ୍ଦିର ଭଦ୍ରକଠାରୁ ୮୦ କି.ମି. ଦୂର। ଏଠାରେ ଭାରତୀୟ ରକ୍ଷା ଅନୁସନ୍ଧାନ ଓ ବିକାଶ ଅନୁଷ୍ଠାନ ରହିଛି ତଥା ଏଠାରୁ ଭିତର କନିକାର କୁମ୍ଭୀର ଚାଷ ପ୍ରକଳ୍ପକୁ ଯାଇହୁଏ।
ଭଦ୍ରକର କଦମ ରସୁଲ ମୁସଲମାନମାନଙ୍କପାଇଁ ପ୍ରମୁଖ ଆକର୍ଷଣର କେନ୍ଦ୍ର। ସନ୍ଥ ହଜରତ ମୁଜାହିଦ-ଇ-ମିଲାତଙ୍କ ଦରଗାଠାରୁ ୨ କି.ମି. ଦୂରରେ ଅବସ୍ଥିତ ଏଇ ସ୍ଥାନ ଜଗତିରେ ଅବସ୍ଥିତ। ଏଠାରେ ମସିହା ମହମ୍ମଦଙ୍କର କଦମ ରସୁଲ, ମୁ-ଇ-ମୁବାରକ ମସିହା ମହମ୍ମଦ, ପାଞ୍ଜା ମୁବାରକ ହଜରତ ମୌଲା ଅଲି, ଦୁପଟ୍ଟା ମୁବାରକ ଖତୁମ-ଇ-ଜନ୍ନତ, କଦମ ପାକ ହଜରତ ଗୌସ ଉଲ-ଆଜମ ଦସ୍ତେଗିରଙ୍କର ସ୍ମୃତି ଚିହ୍ନ ରହିଛି। ପ୍ରତିବର୍ଷ ଇଦ୍-ମିଲାଦୁନ-ନବିରେ ଭଦ୍ରକର ମୁସଲିମମାନେ ମହିହା ମହମ୍ମଦଙ୍କର ଜୟନ୍ତୀକୁ ବଡ଼ ଧୁମଧାମରେ ପାଳନ କରିଥାନ୍ତି। ସେମାନେ ଶଙ୍କରପୁରର ଏକ ପଡ଼ିଆରେ ଏକତ୍ର ହୁଅନ୍ତି ଯାହାକୁ ମଦିନା ମୈଦାନ କୁହାଯାଏ। JIMNC (ଜସନ ଇ ଇଦ୍-ମିଲାଦୁନ-ନବି କମିଟି) ଏଇ ପବିତ୍ର ପର୍ବର ଆୟୋଜନର ଦାୟିତ୍ୱ ନେଇଥାଏ।
ଆରଡିରେ ସମସ୍ତ ପର୍ବ ପର୍ବାଣି ପାଳନ ଏବ୍ଂ ମହା ଶିବରାତ୍ରୀ ଧୁମ୍ ଧାମରେ ପାଳନ କରା ଯାଏ ।
ଦୋଳପୂର୍ଣ୍ଣିମାରେ ଗୁଆଁମାଳ, ଲୁଣିଆ, କାଳିମେଘା, ତିହିଡ଼ି, ବ୍ରାହ୍ମଣୀଗାଁ, ପାଟରାଜପୁରରେ ମେଲଣ ବଡ଼ ଆନନ୍ଦ ଉଲ୍ଲାସର ସହିତ ପାଳନ କରାଯାଏ। ଭଦ୍ରକ, ତିହିଡ଼ି ଗୁଆଁମାଳରେ ରଥଯାତ୍ରା ମଧ୍ୟ ପାଳନ କରାଯାଏ।
ପର୍ଯ୍ୟଟନ
ଭଦ୍ରକର ଅଧିଷ୍ଠାତ୍ରୀ ଦେବୀ ଭଦ୍ରକାଳୀଙ୍କ ମନ୍ଦିର ଭଦ୍ରକ ରେଳଷ୍ଟେସନଠାରୁ ପ୍ରାୟ ୧୦ କି.ମି.ଦୂରରେ ଅବସ୍ଥିତ। ଆରଡ଼ିର ପ୍ରସିଦ୍ଧ ଆଖଣ୍ଡଳମଣୀ ମନ୍ଦିର ଭଦ୍ରକଠାରୁ ୪୦ କି.ମି. ଦୂରରେ ଅବସ୍ଥିତ। ମୁସଲିମ୍ ସୁଫି ସନ୍ଥ ମୁଜାହିଦ୍-ଇ-ମିଲ୍ଲାତଙ୍କର ସମାଧୀ (ମଜ୍ଜାର) ଉଭୟ ଭଦ୍ରକ ରେଳ ଷ୍ଟେସନ ଓ ବସଷ୍ଟାଣ୍ଡଠାରୁ ୨୨କି.ମି.ଦୂର ଧାମନଗରଠାରେ ରହିଛି। ଆଉଜଣେ ସୁଫିସନ୍ଥ, ସୟଦ ନାସିମ ଅଖତାର କ୍ୱାଦ୍ରି ଓରଫ ସରକାର ବାବାଙ୍କ ମସଜିଦ୍ ଭଦ୍ରକ ପୌରପରିଷଦ ଇଲାକାରେ ଅବସ୍ଥିତ ଯାହା ଉଭୟ ଭଦ୍ରକ ରେଳ ଷ୍ଟେସନ ଓ ବସ୍ଷ୍ଟାଣ୍ଡଠାରୁ ୩କି.ମି.ଦୂରରେ ରହିଛି । ସେ ଜଣେ ଜୀବନ୍ତ ମହାପୁରୁଷ ଓ ପ୍ରତିଦିନ ହଜାର ହଜାର ଭକ୍ତ ତାଙ୍କ ଆଶୀର୍ବାଦ ପାଇବାପାଇଁ ଏଠାକୁ ଆସିଥାନ୍ତି। ଶିଖ୍ ଗୁରୁଦ୍ୱାରା ପୁରୁଣା ବଜାରରେ ଅବସ୍ଥିତ ଯାହା ଭଦ୍ରକ ମୁଖ୍ୟ ବଜାରଠାରୁ ୫ କି.ମ. ଦୂରରେ ଅବସ୍ଥିତ। ଧାମରାର ମା ଧାମରେଇ ମନ୍ଦିର ଭଦ୍ରକଠାରୁ ୮୦ କି.ମି. ଦୂର। ଏଠାରେ ଭାରତୀୟ ରକ୍ଷା ଅନୁସନ୍ଧାନ ଓ ବିକାଶ ଅନୁଷ୍ଠାନ ରହିଛି ତଥା ଏଠାରୁ ଭିତର କନିକାର କୁମ୍ଭୀର ଚାଷ ପ୍ରକଳ୍ପକୁ ଯାଇହୁଏ।
ରାଜନୀତି
ଭଦ୍ରକ ହେଉଛି ଲୋକ ସଭା ନିର୍ବାଚନ ମଣ୍ଡଳୀ (ନଂ.୭)। ବିଜୁ ଜନତା ଦଳର ଶ୍ରୀ ଅର୍ଜ୍ଜୁନ ସେଠୀ ହେଉଛନ୍ତି ଆଜିର ସାଂସଦ। ବିଜୁ ଜନତା ଦଳର ଶ୍ରୀ ଯୁଗଳ କିଶୋର ପଟ୍ଟନାୟକ, ପ୍ରଫୁଲ୍ଲ ସାମଲ ଆଦି ହେଉଛନ୍ତି ରାଜ୍ୟ ବିଧାନ ସଭାରେ ଆଜିର ବିଧାୟକ, ଯିଏ ୨୦୦୯ର ନିର୍ବାଚନ ଜିତିଛନ୍ତି। ପୂର୍ବତନ ବିଧାୟକ (MLA)ମାନେ ହେଲେ ନରେନ ପଲେଇ, ଭାରତୀୟ ଜାତୀୟ କଂଗ୍ରେସ (୨୦୦୪), ପ୍ରଫୁଲ୍ଲ ସାମଲ, ବିଜୁ ଜନତା ଦଳ(୧୯୯୫ ଓ ୧୯୯୦), ଯୁଗଳ କିଶୋର ପଟ୍ଟନାୟକ (୧୯୮୫ ଓ ୧୯୮୦ରେ ଭାରତୀୟ ଜାତୀୟ କଂଗ୍ରେସ ) ଓ ରତ୍ନାକର ମହାନ୍ତି (୧୯୯୭ ଜନତା ପାର୍ଟି).
ଭଦ୍ରକ ସହର ଭଦ୍ରକ ଲୋକ ସଭା ନିର୍ବାଚନ ମଣ୍ଡଳୀ ଅନ୍ତର୍ଭୁକ୍ତ।
ବାହାର ଆଧାର
ଶ୍ରେଣୀ:ଭଦ୍ରକ ଜିଲ୍ଲା
କେଶହାନୀ
କେଶହାନୀ, (ଇଂରାଜୀ ଭାଷାରେ ଆଲୋପେସିଆ/ alopecia ବା ଚନ୍ଦାପଣ/ baldness), କ‌ହିଲେ ଶରୀରର ମଥା ବା ଯେ କୌଣସି ଅଂଶରୁ କେଶ କ୍ଷୟକୁ ବୁଝାଏ । ଏଥିରେ ଅତି କମ୍‌ରେ ମୁଣ୍ଡରୁ କେଶହାନୀ ହୁଏ । ଦେହର ଗୋଟିଏ ଛୋଟ ସ୍ଥାନ ବା ସମୁଦାୟ ଶରୀରରୁ କେଶ ଝଡ଼ିପାରେ । ଏଥିରେ ପ୍ରଦାହ ବା କ୍ଷତ ଦାଗ (ସ୍କାର) ହୁଏନାହିଁ । କେଶହାନୀ ଯୋଗୁ କେତେକ ଲୋକଙ୍କର ମାନସିକ କଷ୍ଟ ହୁଏ ।
କେଶ ଟଣା, କେମୋଥେରାପି ଭଳି କେତେକ ଔଷଧ, ଥାଇରଏଡ ହରମୋନ କମ ରହିବା ଯୋଗୁ, ଏଚଆଇଭି/ଏଡ୍‌ସ ଓ ଲୌହ ଖାଦ୍ୟାଭାବ ତ‌ଥା କୁପୋଷଣ ଇତ୍ୟାଦି ଯୋଗୁ ମଧ୍ୟ କେଶହାନୀ ହୁଏ । ପ୍ରଦାହ ଓ ସ୍କାର ଯୋଗୁ ହେଉଥିବା କେଶହାନୀ କାରଣମାନ: କବକ ସଂକ୍ରମଣ, ଲୁପସ୍ ଏରିଦେମାଟୋସସ୍, ରାଡିଏସନ ଥେରାପି ଓ ସାର୍କଏଡୋସିସ୍ । ରୋଗ ନିର୍ଣ୍ଣୟ ଆଂଶିକ ଭାବରେ କେଶହାନୀର ସ୍ଥଳ ଦେଖି କରାଯାଏ ।
ପ୍ୟାଟର୍ନ କେଶହାନୀ (ପୁରୁଷାକୃତି କେଶହାନୀ ଓ ମହିଳାକୃତି କେଶହାନୀ) ଅବସ୍ଥାକୁ ମାନିନେବାକୁ ପଡ଼େ । ଚିକିତ୍ସା କରିବାକୁ ହେଲେ ମିନୋଡିକ୍ସିଲ (minoxidil) ବା ଫିନାସ୍ଟେରାଇଡ (finasteride) ଔଷଧ ଦିଆଯାଏ ଓ କେଶ ପ୍ରତିରୋପଣ କରାଯାଏ । ଆଲୋପେସିଆ ଏରିଆଟା ନିମନ୍ତେ ପ୍ରଭାବିତ ସ୍ଥାନରେ ସ୍ଟିରଏଡ ଇଞ୍ଜେକସନ ଦିଆଯାଏ, କିନ୍ତୁ ଏହା ସମୟକ୍ରମେ ବାରମ୍ବାର ଦେବାକୁ ପଡ଼େ । କେଶହାନୀ ଏକ ସାଧାରଣ ସମସ୍ୟା । ପ୍ୟାଟର୍ଣ୍ଣ କେଶହାନୀ ୫୦ବର୍ଷ ବୟସ ବେଳକୁ ୫୦ % ପୁରୁଷଙ୍କର ଓ ୨୫% ମହିଳାଙ୍କର ଦେଖାଯାଏ । ଆଲୋପେସିଆ ଏରିଆଟା ଜୀବନର ଯେ କୌଣସି ସମୟରେ ୨% ଲୋକଙ୍କର ହୁଏ ।
ଆଧାର
ଶ୍ରେଣୀ:ଚିକିତ୍ସା ବିଜ୍ଞାନ
ବିଦ୍ୟୁତ
ବିଦ୍ୟୁତ୍ ଏକ ଭୌତିକ ପରିଘଟଣା ଯାହା ବିଦ୍ୟୁତିକ ଚାର୍ଜ୍‌ର ଉପସ୍ଥିତି ଏବଂ ପ୍ରବାହ ଉପରେ ସମ୍ବନ୍ଧିତ ବିଦ୍ୟୁତ୍ ସହିତ ବିଭିନ୍ନ ପ୍ରକାର ଘଟଣା ଯେପରିକି ବିଜୁଳୀ ଚଡକ, ସ୍ଥିଥିୟ ବିଦ୍ୟୁତ୍, ବିଦ୍ୟୁତିଚୁମ୍ବକିୟା ପ୍ରେରଣ ଏବଂ ବିଦ୍ୟୁତ୍ ପ୍ରବାହ ସ‌ହ ସମ୍ବନ୍ଧିତ. ଏହା ଛଡା ବିଦ୍ୟୁତ୍ଦ୍ୱାରା ବିଦ୍ୟୁତିଚୁମ୍ବକିୟା ବିକିରଣ ଯେପରିକି ରେଡିଓ ତରଙ୍ଗ ର ଗଠନ ଏବଂ ଗ୍ରହଣ ହୋଇ ପାରିବ।
ବିଦ୍ୟୁତ୍ ଚାର୍ଜ୍ ଏକ ବିଦ୍ୟୁତିଚୁମ୍ବକିୟା କ୍ଷେତ୍ର ଗଠନ କରେ ଯାହା ଅନ୍ୟ ଚାର୍ଜ୍‌କୁ ପ୍ରଭାବିତ କରି ପାରେ‌‌‌।
ଶ୍ରେଣୀ:ବିଦ୍ୟୁତ୍ ପ୍ରଯୁକ୍ତି ବିଦ୍ୟା
ୟୁକ୍ରେନ
ୟୁକ୍ରେନ୍ (Україна, ରୋମାନ୍ ଉଚ୍ଚାରଣ: Ukrayina, ) ପୂର୍ବ ଇଉରୋପରେ ଥିବା ଏକ ଦେଶ ଅଟେ । ଏହାର କ୍ଷେତ୍ରଫଳ 603628 km² ଅଟେ ଓ ଏହା ଇଉରୋପର ବୃହତ୍ତମ ଦେଶ ଅଟେ ।
ବାହାର ଲିଙ୍କ
ଶ୍ରେଣୀ:ଦେଶ ଶ୍ରେଣୀ:ଇଉରୋପ
ଗ୍ଲକୋମା
ଏହି ରୋଗର ସଙ୍କଟ କାରକମାନଙ୍କ ନାମ ଯଥାକ୍ରମେ ଚକ୍ଷୁରେ ଚାପ ବୃଦ୍ଧି, ପରିବାରରେ ରୋଗ ଇତିହାସ, ଅଧକପାଳୀ, ଉଚ୍ଚ ରକ୍ତଚାପ ଓ ମୋଟାପଣ । ଆଖି ଚାପ ୨୧ ମିମି ପାରଦରୁ ଅଧିକ ହେଲେ ଗ୍ଲକୋମା ନିମନ୍ତେ ଅଧିକ ସଙ୍କଟ ହୋଇପାରେ । କେତେକ ଲୋକଙ୍କର ଆଖି ଚାପ ବର୍ଷ ବର୍ଷ ଧରି ଅଧିକ ଥିଲେ ମଧ୍ୟ କିଛି ନଷ୍ଟ ହୁଏ ନାହିଁ । ଅନ୍ୟ ପକ୍ଷରେ ସାଧାରଣ ଚାପ ଥାଇ ମଧ୍ୟ ଦୃଷ୍ଟି ସ୍ନାୟୂ ନଷ୍ଟ ହୋଇପାରେ ଯାହାକୁ ସାଧାରଣ-ଚାପ ଗ୍ଲକୋମା କୁହାଯାଏ । ଓପନ ଆଙ୍ଗ୍‌ଲ୍ ଗ୍ଲକୋମାରେ ଅକ୍ୱିଅସ ହ୍ୟୁମରର ଟ୍ରବେକୁଲାର ମେସ‌ୱର୍କ ମଧ୍ୟରେ ଧୀର ପ୍ରସ୍ଥାନ ହୁଏ ଓ କ୍ଲୋଜ୍‌ଡ୍ ଆଙ୍ଗ୍ଲ ଗ୍ଲକୋମାରେ ଏହି ମେସ୍‌ୱର୍କ ଅବରୋଧ ହୋଇଯାଏ । ସ୍ଫୀତ ଚକ୍ଷୁ ପରୀକ୍ଷା କରି ରୋଗ ନିର୍ଣ୍ଣୟ କରାଯାଏ । ଦୃଷ୍ଟି ସ୍ନାୟୁ ସ୍ଥାନଟି ଛୋଟ ଗାତ ଭଳି ଦେଖାଯାଏ ଯାହାକୁ କପିଙ୍ଗ କୁହାଯାଏ ।
ଔଷଧ, ଲେଜର ବା ଅପରେଶନ ଚିକିତ୍ସା ତୁରନ୍ତ ଆରମ୍ଭ କଲେ ରୋଗ ଅଗ୍ରଗତିକୁ ଧୀର ବା ବନ୍ଦ କରିହୁଏ । ଚକ୍ଷୁ ଚାପ କମେଇବା ହିଁ ଚିକିତ୍ସାର ଲକ୍ଷ । ବିଭିନ୍ନ ଶ୍ରେଣୀର ଗ୍ଲକୋମା ଔଷଧ ମିଳୁଛି । ଲେଜର ଚିକିତ୍ସା ଉଭୟ ଓପନ୍ ଆଙ୍ଗ୍ଲ ଗ୍ଲକୋମା ଓ କ୍ଲୋଜ୍‌ଡ୍ ଆଙ୍ଗ୍ଲ ଗ୍ଲକୋମାରେ ଉପକାରୀ ହୁଏ । କୌଣସି ଉପଚାରକୁ ନ ମାନୁଥିଲେ ଗ୍ଲକୋମା ଅପରେଶନ କରାଯାଏ । କ୍ଲୋଜ୍‌ଡ୍ ଆଙ୍ଗ୍ଲ ଗ୍ଲକୋମାକୁ ମେଡିକାଲ ଏମର୍ଜେନ୍ସି ଶ୍ରେଣୀରେ ଅନ୍ତର୍ଭୁକ୍ତ କରାଯାଇଛି ।
ସାରା ପୃଥିବୀରେ ପ୍ରାୟ ୧୧ରୁ ୬୭ ନିୟୁତ ଗ୍ଲକୋମା ରୋଗୀ ଅଛନ୍ତି । ଯୁକ୍ତରାଷ୍ଟ୍ର ଆମେରିକାରେ ଏହି ରୋଗ ପ୍ରାୟ ୨ନିୟୁତ ଲୋକଙ୍କୁ ଆକ୍ରମଣ କରୁଛି । ବୟସାଧିକ ଲୋକଙ୍କୁ ଏହା ଅଧିକ ଆକ୍ରମଣ କରେ । ମହିଳାମାନେ କ୍ଲୋଜ୍‌ଡ୍ ଆଙ୍ଗ୍ଲ ଗ୍ଲକୋମାଦ୍ୱାରା ଅଧିକ ଆକ୍ରାନ୍ତ ହୁଅନ୍ତି । ଧୀରେ ଧୀରେ ବ‌ହୁତ ସମୟ ଧରି ଦୃଷ୍ଟିହାନୀ ହେଉଥିବାରୁ ଏହି ରୋଗକୁ ନିରବ ଦୃଷ୍ଟି ଚୋର କୁହାଯାଏ । କାଟାରାକ୍ଟ ରୋଗ ପରେ ଅନ୍ଧତ୍ୱର ଦ୍ୱିତୀୟ କାରଣରୂପେ ଗ୍ଲକୋମାର ନାମ ଆସେ । ଗ୍ଲକୋମା ଶବ୍ଦ ଗ୍ରୀକ୍ ଭାଷାର ଗ୍ଲକୋସ (glaukos) ଶବ୍ଦରୁ ନିଆଯାଇଛି ଯାହାର ଅର୍ଥ ନୀଳ, ଶାଗୁଆ ବା ପାଉଁଶିଆ । ଇଂରାଜୀ ଭାଷାରେ ଗ୍ଲକୋମା ଶବ୍ଦ ସନ ୧୫୮୭ରୁ ବ୍ୟବ‌ହାର ହୋଇଆସୁଥିଲା କିନ୍ତୁ ଏହା ସନ ୧୮୫୦ରେ ସାଧାରଣ ଲୋକମାନେ ନେତ୍ରବୀକ୍ଷକ (ophthalmoscope) ଯନ୍ତ୍ରରେ ଦୃଷ୍ଟିସ୍ନାୟୁ ନଷ୍ଟ ହେବା ଦେଖିବାକୁ ଅନୁମତି ପାଇବା ପରେ ସାଧାରଣରେ ବ୍ୟବ‌ହାର ହେଲା ।
ଆଧାର
ଶ୍ରେଣୀ:ଚିକିତ୍ସା ବିଜ୍ଞାନ
ମମତା ଦାଶ
ବାଲ୍ୟଜୀବନ ଓ ଶିକ୍ଷା
ମମତାଙ୍କ ପିତା ଥିଲେ ଡାକ୍ତର ରାମଚନ୍ଦ୍ର ମହାପାତ୍ର ଓ ମାତା ପଙ୍କଜମାଳା । ସେମାନେ ଥିଲେ ୫ ଭଉଣୀ ଓ ୩ ଭାଇ । ଜଗତସିଂହପୁରରେ ସେ ସପ୍ତମ ଶ୍ରେଣୀ ପର୍ଯ୍ୟନ୍ତ ପାଠ ପଢ଼ିଥିଲେ । ତାପରେ କଟକର ରେଭେନ୍ସା ବାଳିକା ବିଦ୍ୟାଳୟରେ ଏକାଦଶ ଶ୍ରେଣୀ ପର୍ଯ୍ୟନ୍ତ ପଢ଼ିଥିଲେ । ପିଲାଦିନୁ ସେ ନାଚ, ଗୀତ ଓ ଅଭିନୟରେ ରୁଚି ରଖୁଥିଲେ । କବିତା ଲେଖି ସେ ମୀନାବଜାର ଆଦି ପତ୍ରିକାକୁ ପଠାଉଥିଲେ ଓ ତାହା ଛପା ଯାଉଥିଲା ।
ଆଧାର
ଶ୍ରେଣୀ:୧୯୪୭ ଜନ୍ମ ଶ୍ରେଣୀ:ଜୀବିତ ବ୍ୟକ୍ତି ଶ୍ରେଣୀ:ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର ସମ୍ମାନିତ ଶ୍ରେଣୀ:ବିଷୁବ ପୁରସ୍କାର ସମ୍ମାନିତ ଶ୍ରେଣୀ:ଝଙ୍କାର ପୁରସ୍କାର ସମ୍ମାନିତ ଶ୍ରେଣୀ:ଓଡ଼ିଆ କବି ଶ୍ରେଣୀ:ଜଗତସିଂହପୁର ଜିଲ୍ଲାର ଲୋକ
ଏନପିଏଚ ଇନସୁଲିନ
ଏନପିଏଚ ଇନସୁଲିନ (ଇଂରାଜୀ ଭାଷାରେ NPH insulin, ବା ଆଇସୋଫେନ ଇନସୁଲିନ/ isophane insulin) ଏକ ମଧ୍ୟମ କାର୍ଯ୍ୟକାରୀ ଇନସୁଲିନ (intermediate–acting insulin) ଯାହା ମଧୁମେହ ରୋଗୀଙ୍କର ରକ୍ତ ଶର୍କରା (blood sugar level) ସ୍ତର ନିୟନ୍ତ୍ରଣ କରିବାକୁ ଦିଆଯାଏ । ଦିନ‌କୁ ଥରେ ବା ଦୁଇ ଥର ଇଞ୍ଜେକସନ ଆକାରରେ ଏହା ଦିଆଯାଏ । ଏହାର ପ୍ରଭାବ ୯୦ ମିନିଟ ମଧ୍ୟରେ ଆରମ୍ଭ ହୋଇ ୨୪ ଘଣ୍ଟା ପର୍ଯ୍ୟନ୍ତ ରହେ । ଏହା ସ‌ହିତ ସ୍ୱଳ୍ପ କାଳୀନ ନିୟମିତ ଇନସୁଲିନ (regular insulin) ମିଶେଇ କେତେକ ସଂସ୍କରଣ ବିକ୍ରୟ ହେଉଛି ।
ଏହାର ସାଧାରଣ ପାର୍ଶ୍ୱ ପ୍ରତିକ୍ରିୟାରେ ନିମ୍ନ ରକ୍ତ ଶର୍କରା (low blood sugar) ଦେଖାଯାଏ । ଏହା ବ୍ୟତୀତ ଇଞ୍ଜେକସନ ଦେଇଥିବା ସ୍ଥାନରେ ଯନ୍ତ୍ରଣା ଓ ଚର୍ମରେ ପରିବର୍ତ୍ତନ, ହାଇପୋକାଲେମିଆ ଓ ଆଲର୍ଜି ପ୍ରତିକ୍ରିୟା ଦେଖାଯାଏ । ଗର୍ଭାବସ୍ଥାରେ ଏହା ଶିଶୁପ୍ରତି ଅପେକ୍ଷାକୃତ ନିରାପଦ । ଏଥିରେ ଏନପିଏଚ ସ‌ହିତ ନିୟମିତ ଇନସୁଲିନ, ଜିଙ୍କ ଓ ଫିନଲ ମିଶ୍ରିତ ହୋଇଥାଏ ତାହାର ନିଉଟ୍ରାଲ ପିଏଚ ରହେ ଓ କ୍ରିସ୍ଟାଲ ଆକାରରେ ରହେ । ଏହାର ମାନବ ଓ ଘୁଷୂରି ବେସ୍‌ରେ ଦୁଇ ପ୍ରକାର ସଂସ୍କରଣ ମିଳେ ।
ପ୍ରୋଟାମିନ ଇନସୁଲିନ ପ୍ରଥମେ ସନ ୧୯୩୬ରେ ପ୍ରସ୍ତୁତ ହୋଇଥିଲା ଓ ସନ ୧୯୪୬ରେ ଏନପିଏଚ ପ୍ରସ୍ତୁତ ହୋଇଥିଲା । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ (World Health Organization's List of Essential Medicines) ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ (health system) ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ବିକାଶଶୀଳ ଦେଶମାନଙ୍କରେ (developing world) ଏହି ଔଷଧର ଏକ ହଜାର ୟୁନିଟର ହୋଲସେଲ କ୍ରୟ ମୂଲ୍ୟ ୨.୨୩ରୁ ୧୦.୩୫ ଆମେରିକୀୟ ଡଲାର । ସଂଯୁକ୍ତ ରାଷ୍ଟ୍ରରେ ଏହାର ମୂଲ୍ୟ ପ୍ରାୟ ୭.୪୮ ପାଉଣ୍ଡ ଓ  ଯୁକ୍ତରାଷ୍ଟ୍ର ଆମେରିକାରେ ଏହାର ମୂଲ୍ୟ ପ୍ରାୟ ୧୩୪.୦୦ ଆମେରିକୀୟ ଡଲାର ।
ଆଧାର
ଶ୍ରେଣୀ:ଔଷଧ
ଅନେକ ଶରତ
ଅନେକ ଶରତ ସୀତାକାନ୍ତ ମହାପାତ୍ରଙ୍କଦ୍ୱାରା ରଚିତ ଏକ ଭ୍ରମଣ କାହାଣୀ ଅଟେ ।   ଏହା ଲେଖକଙ୍କ ସଭିଏତ ୟୁନିଅନ, ଯୁଗୋସ୍ଲୋଭକିଆ ଓ ରୁମାନତଆ ପରିଭ୍ରମଣର ଏକ କବ୍ୟିକ ଆଲେଖ । ଏହି ଭ୍ରମଣ କାହାଣୀଟି ଓଡ଼ିଆ ବ୍ୟତୀତ ଅନ୍ୟାନ୍ୟ ଭାରତୀୟ ଭାଷାରେ ମଧ୍ୟ ଅନୁବାଦିତ ହୋଇଛି ।
ସମୀକ୍ଷା
ପାଶ୍ଚାତ୍ୟ ସାହିତ୍ୟ ଓ ସଂସ୍କୃତି ସହ ଗଭୀର ଭାବେ ପରିଚିତ ସୀତାକାନ୍ତ ମହାପାତ୍ର କବିର ଆଖି ନେଇ ଏଇ ତିନୋଟି ପୂର୍ବ ୟୁରୋପୀୟ ଦେଶର ସମାଜ, ଚଳଣି, ସଂସ୍କୃତି, କବିତା ଇତ୍ୟାଦିକୁ ଦେଖିଛନ୍ତି । ତାଙ୍କର ଗଭୀର ବିଶ୍ଲେଷଣାତ୍ମକ ଦୃଷ୍ଟିଭଙ୍ଗୀ, ସୃଜନଶୀଳ ଆଭିମୁଖ୍ୟ ଓ କବି ସୁଲଭ ଆତ୍ମ-ନିରୀକ୍ଷଣ ବହିଟିର ପ୍ରତିଟି ପୃଷ୍ଠାରେ ପ୍ରତିଫଳିତ । ଏଥିରେ ଆମେ ଭେଟୁ ରେନେସାଁର ପ୍ରଥମ ଅଭ୍ୟାସ ରୂପେ ମାସିଡୋନିଆର ପାନ୍ତଲେଜମନ୍‌ର ଚମତ୍କାର ଫ୍ରେସ୍କୋଙ୍କୁ; ରୋମନିଆର ରାଜଧାନୀ, ପୂର୍ବ ଇଉରୋପର ପ୍ୟାରିସ ଭାବେ ଖ୍ୟାତ ବୁକୁରେସ୍ତିକୁ ତଥା ରୋମାନିଆର ରିଭିଏରାକୁ । ଆମେ ଭେଟୁ କକେସସ୍ ପର୍ବତମାଳା ଓ ସାଇବେରିଆର ଅନ୍ତହୀନ ବିସ୍ତୃତିରେ ପୃଥିବୀର ଗଭୀରତମ ବୈକାଲ ହ୍ରଦକୁ ଓ ଇରକୁଟ୍‌ସ୍କ ସହରକୁ । ଭେଟୁ ସଂସ୍କୃତିର ପ୍ରାଣକେନ୍ଦ୍ର ଲେନିନ୍‌ଗ୍ରାଡ଼ରେ ଜାରଙ୍କ କାରାଗାରରେ ବନ୍ଦୀ ଦସ୍ତାଭିକଙ୍କ ପାଦର ଶିକୁଳୀକୁ; ତରବାରୀ ସଙ୍ଘାତରେ ମରିଶୋଇଥିବା ପୁସ୍‌କିନ୍ ଓ ଲେର୍‌ମାଣ୍ଟୋଭଙ୍କୁ ।
ବାହାର ଲିଙ୍କ
ଶ୍ରେଣୀ:ଭ୍ରମଣ କାହାଣୀ ଶ୍ରେଣୀ:ବହି
ସୁରେନ୍ଦ୍ର କହଁର
ସୁରେନ୍ଦ୍ର କହଁର (ଜନ୍ମ: ୧୯ ଜୁଲାଇ ୧୯୩୬) ଜଣେ ଓଡ଼ିଆ ରାଜନୀତିଜ୍ଞ । ସେ ଓଡ଼ିଶା ବିଧାନ ସଭା ରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଛନ୍ତି । ୨୦୦୦ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ବାଲିଗୁଡ଼ା ବିଧାନ ସଭା ନିର୍ବାଚନ ମଣ୍ଡଳୀରୁ ୧୨ଶ ଓଡ଼ିଶା ବିଧାନ ସଭା କୁ ନିର୍ବାଚିତ ହୋଇଥିଲେ ।
ଜନ୍ମ, ପରିବାର ଓ ଶିକ୍ଷା
ସୁରେନ୍ଦ୍ର କହଁର ୧୯୩୬ ମସିହାର ଜୁଲାଇ ୧୯ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ମହତ କହଁର ଓ ପତ୍ନୀଙ୍କ ନାମ କୁନ୍ତୀ କହଁର ।
ରାଜନୈତିକ ଜୀବନ
ସୁରେନ୍ଦ୍ର ଓଡ଼ିଶା ରାଜନୀତିରେ ଭାରତୀୟ ଜନତା ପାର୍ଟିର କର୍ମୀ ଭାବରେ କାର୍ଯ୍ୟ କରୁଛନ୍ତି । ସେ ଓଡ଼ିଶା ବିଧାନ ସଭା ର ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଛନ୍ତି ।
ଆଧାର
ଶ୍ରେଣୀ:୧୯୩୬ ଜନ୍ମ ଶ୍ରେଣୀ:ଜୀବିତ ବ୍ୟକ୍ତି ଶ୍ରେଣୀ:ଓଡ଼ିଆ ଲୋକ ଶ୍ରେଣୀ:କନ୍ଧମାଳ ଜିଲ୍ଲାର ଲୋକ ଶ୍ରେଣୀ:୧୨ଶ ଓଡ଼ିଶା ବିଧାନ ସଭାର ସଭ୍ୟ
ସାହିତ୍ୟ ଦିଦି
ସାହିତ୍ୟ ଦିଦି, ୨୦୧୪ରେ ମୁକ୍ତିଲାଭ କରିଥିବା ଓଡ଼ିଆ କଥାଚିତ୍ର । ମନୋରଞ୍ଜନ ପାଲ ଏହି କଥାଚିତ୍ରଟିର ପ୍ରଯୋଜନା, କାହାଣୀ, ଚିତ୍ରନାଟ୍ୟ, ନିର୍ଦ୍ଦେଶନା ଏବଂ ସଙ୍ଗୀତ ନିର୍ଦ୍ଦେଶନା ଦାୟିତ୍ୱରେ ଥିଲେ ।  ଅଜୟ ସାମଲ କଥାଚିତ୍ରଟିର ସଂଳାପ ରଚନା କରିଥିଲେ । ମୋହିତ ଚକ୍ରବର୍ତ୍ତୀ କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ।
ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ରୋନ‌କ ଦାଶ ଏବଂ ଅଦିତୀ ମୁଖାର୍ଜୀ । ପିଣ୍ଟୁ ନନ୍ଦ, ସୁରେଶ ବଳ, ଜୀବନ ପଣ୍ଡା, ବ୍ରଜ ସିଂହ ଆଦି କଳାକାରମାନେ ଚଳଚ୍ଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ ।
ଗୀତ ଏବଂ ସଙ୍ଗୀତ
ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ମନୋରଞ୍ଜନ ପାଲ୍ । ଗୀତିକାର ମୋହିତ ଚକ୍ରବର୍ତ୍ତୀ କଥାଚିତ୍ରଟିର ଗୀତଗୁଡ଼ିକ ରଚନା କରିଥିଲେ ।
ବାହାର ଆଧାର
ଶ୍ରେଣୀ:୨୦୧୪ର ଓଡ଼ିଆ କଥାଚିତ୍ର
ହିନ୍ଦୁ ସମୟ ଗଣନା
ସମୟ ଗଣନା ସମୟ/କାଳକୁ ଗଣିବାକୁ ବୁଝାଇଥାଏ । ବିଜ୍ଞାନ ଓ ନାନାଦି ଧର୍ମଧାରାରେ ଏହା ଅଲଗା ଅଲଗା ଭାବରେ ଗଣାଯାଇଥାଏ ।
ହିନ୍ଦୁ ଧର୍ମ ବିଶ୍ୱାସ
thumb|right|200px|ହିନ୍ଦୁ ସମୟମାପ ଏକକ ଗୁଡ଼ିକର ତୁଳନାତ୍ମକ ଚିତ୍ର
ଶ୍ୱେତବରାହ କଳ୍ପ
ଏହା ବ୍ରହ୍ମାଙ୍କ ସୃଷ୍ଟିର ଆଦିଯୁଗର ପ୍ରଥମ କଳ୍ପ । ଏହି କଳ୍ପାବ୍ଦର ପରିମାଣ ମୋଟରେ ୪୩୨କୋଟି ବର୍ଷ । ଏହି କଳ୍ପର ସପ୍ତବିଂଶ ଯୁଗ ଅତୀତ ହୋଇ ଅଷ୍ଟାବିଂଶ ଯୁଗ ବର୍ତ୍ତମାନ ଚାଲୁଅଛି । ଏ କଳ୍ପରେ ସ୍ୱାୟମ୍ଭୁବ, ସ୍ୱାରୋଚିଷ, ଉତ୍ତମଜ, ତାମସ, ରୈବତ ଓ ଚାକ୍ଷୁଷ ମନୁମାନଙ୍କର ଅଧିକାର ଶେଷ ହୋଇଛି, ବର୍ତ୍ତମାନ ବୈବସ୍ୱତ ନାମକ ସପ୍ତମ ମନୁଙ୍କ ଅଧିକାର ଚଳୁଅଛି । ବର୍ତ୍ତମାନ ଶ୍ୱେତବାରାହ କଳ୍ପାବ୍ଦରେ ୧୯୭କୋଟି ୨୯ଲକ୍ଷ ୫୦ହଜାର ୧୩ବର୍ଷ ଚଳୁଅଛି । ଶ୍ୱେତବରାହ କଳ୍ପର ଆରମ୍ଭ ହେଲାବେଳେ ଏ ପୃଥିବୀ ସୃଷ୍ଟି ହୋଇ ନ ଥିଲା । ଏ କଳ୍ପାରମ୍ଭର ୧କୋଟି ୭୦ଲକ୍ଷ ୬୪ହଜାର ବର୍ଷପରେ ଏ ପୃଥିବୀର ସୃଷ୍ଟି ହୋଇଛି । ବର୍ତ୍ତମାନ ପୃଥିବୀର ବୟସ ୧୯୫ କୋଟି ୫୮ଲକ୍ଷ ୮୬ହଜାର ୧୩ବର୍ଷ ।
ମନୁ
ବ୍ରହ୍ମାଙ୍କର ୧୪ଜଣ ମାନସ ପୁତ୍ର ଯଥା- ସ୍ୱାୟଂଭୁବ, ସ୍ୱାରୋଚିଷ, ଉତ୍ତମ, ତାମସ, ରୈବତ, ଚାକ୍ଷୁସ, ବୈବସ୍ୱତ, ସାବର୍ଣ୍ଣି, ଦକ୍ଷ ସାବର୍ଣ୍ଣି, ବ୍ରହ୍ମସାବର୍ଣ୍ଣି, ଧର୍ମସାବର୍ଣ୍ଣି, ରୁଦ୍ରସାବର୍ଣ୍ଣି, ଦେବସାବର୍ଣ୍ଣି ଓ ଇନ୍ଦ୍ରସାବର୍ଣ୍ଣି । ସୃଷ୍ଟିର ପ୍ରତ୍ୟେକ କଳ୍ପରେ ଏହି ୧୪ଜଣ ମନୁ ବ୍ରହ୍ମାଙ୍କ ମନରୁ ଜାତ ହୁଅନ୍ତି ଓ ଯଥାକ୍ରମେ ସୃଷ୍ଟି କର୍ମରେ ଲାଗନ୍ତି ଓ ସୃଷ୍ଟିରେ ଅଧିକାରି ହୁଅନ୍ତି । ପୃଥିବୀର ବର୍ତ୍ତମାନ ମନ୍ୱନ୍ତରରେ ବୈବସ୍ୱତ ମନୁଙ୍କର ଅଧିକାର ।
ସତ୍ୟଯୁଗ
ଉତ୍ପତ୍ତି: ବୈଶାଖ ଶୁକ୍ଳ ତୃତୀୟା, ରବିବାର । ପରିମାଣ = ୧୭ଲକ୍ଷ ୨୮ ହଜାର ବର୍ଷ । ଅବତାର ମତ୍ସ୍ୟ, କୂର୍ମ, ବରାହ, ନୃସିଂହ ।
ତ୍ରେତାଯୁଗ
ଉତ୍ପତ୍ତି: କାର୍ତ୍ତିକ ଶୁକ୍ଳପକ୍ଷ ନବମୀ- ଅଅଁଳା ନବମୀ, ସୋମବାର ।ପରିମାଣ = ୧୨ ଲକ୍ଷ ୯୬ହଜାର ବର୍ଷ । ଅବତାର: ବାମନ, ପରଶୁରାମ, ଶ୍ରୀରାମ ।
ଦ୍ୱାପରଯୁଗ
ଉତ୍ପତ୍ତି: ଭାଦ୍ର, କୃଷ୍ଣ ତ୍ରୟୋଦଶୀ, ଗୁରୁବାର । ପରିମାଣ = ୮ଲକ୍ଷ ୬୪ ହଜାର ବର୍ଷ । ଅବତାର ଶ୍ରୀକୃଷ୍ଣ, ବୁଦ୍ଧ ।
କଳିଯୁଗ
ଉତ୍ପତ୍ତି: ମାଘ ପୂର୍ଣ୍ଣିମା, ଶୁକ୍ରବାର, ପରିମାଣ = ୪ ଲକ୍ଷ ୩୨ ହଜାର ବର୍ଷ । ଆଧୁନିକ ଗଣନା ଅନୁସାରେ କଳିଯୁଗର ଆରମ୍ଭକାଳ ଖ୍ରୀଷ୍ଟପୂର୍ବ ୩୧୦୧ ସାଲ, ଅତଏବ ୨୦୧୧ ସାଲ ପର୍ଯ୍ୟନ୍ତ କଳିଯୁଗର ୫୧୧୨ ବର୍ଷ ଭୋଗ ହୋଇଛି ଓ ୪ଲକ୍ଷ ୨୬ ହଜାର ୮୮୮ ବର୍ଷ ବାକି ଅଛି ।
ସମ୍ବତ
ରାଜା ବିକ୍ରମାଦିତ୍ୟଙ୍କ ପ୍ରବର୍ତ୍ତିତ ଅବ୍ଦ। ଖ୍ରୀଷ୍ଟଜନ୍ମର ୫୭ ବର୍ଷ ପୂର୍ବରୁ ଏ ଅବ୍ଦ ପ୍ରବର୍ତ୍ତିତ ହୋଇ ଆସିଅଛି । ଖ୍ରୀଷ୍ଟାବ୍ଦ ସଙ୍ଗେ ୫୭ ସଂଖ୍ୟା ଯୋଗକଲେ ସମ୍ବତ ଅବ୍ଦର ସଂଖ୍ୟା ମିଳେ ।
ଶକାବ୍ଦ
ଶକ ବା ସିଦିଆନ୍ (Scythian)ମାନେ ଭାରତରେ ରାଜତ୍ୱ କରିବା ସମୟରେ ଶକରାଜା ଶାଳିବାହନଙ୍କ ରାଜତ୍ୱ କାଳରୁ ଏହି ସନ ଗଣନାର ଆରମ୍ଭ ହୋଇଥିଲା । ଏହା ଖ୍ରୀଷ୍ଟାବ୍ଦ ସଂଖ୍ୟା ଅପେକ୍ଷା ୭୮ ବର୍ଷ କମ୍‌, ଅର୍ଥାତ ଖ୍ରୀଷ୍ଟାବ୍ଦ ୭୮ମସିହାରେ ଏହା ଆରମ୍ଭ ହୋଇଥିଲା । ଶକାବ୍ଦ ମହାବିଷୁବ ସଂକ୍ରାନ୍ତି (ପଣା ସଂକ୍ରାନ୍ତି) ଦିନ ଆରମ୍ଭ ହୁଏ ।
ଆଧାର
ଶ୍ରେଣୀ:ଜ୍ୟୋତିଷୀ ଶ୍ରେଣୀ:ହିନ୍ଦୁ ଧର୍ମ ଶ୍ରେଣୀ:ସମୟ
କୃଷ୍ଣ ଚନ୍ଦ୍ର ସିଂହ ମାନ୍ଧାତା
କୃଷ୍ଣ ଚନ୍ଦ୍ର ସିଂହ ମାନ୍ଧାତା (୧୫ ଅଗଷ୍ଟ ୧୯୧୧ - ୨୪ ଜୁନ ୧୯୮୩) ଜଣେ ଓଡ଼ିଆ ରାଜନୀତିଜ୍ଞ ଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଦୁଇଥର କାର୍ଯ୍ୟ କରିଥିଲେ । ୧୯୫୨ ଓ ୧୯୫୭ ମସିହାରେ ଓଡ଼ିଶାରେ ହୋଇଥିବା ବିଧାନ ସଭା ନିର୍ବାଚନରେ ସେ ନୟାଗଡ଼ ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୧ମ ଓ ୨ୟ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ।
ଜନ୍ମ, ପରିବାର ଓ ଶିକ୍ଷା
କୃଷ୍ଣ ଚନ୍ଦ୍ର ସିଂହ ମାନ୍ଧାତା ୧୯୧୧ ମସିହାର ଅଗଷ୍ଟ ମାସ ୧୫ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ନାରାୟଣ ସିଂହ ମାନ୍ଧାତା ଏବଂ ପତ୍ନୀଙ୍କ ନାମ ସୌଭାଗ୍ୟ ମଞ୍ଜରୀ ଦେବୀ ଓ ବସନ୍ତ ମଞ୍ଜରୀ ଦେବୀ ।
ରାଜନୈତିକ ଜୀବନ
କୃଷ୍ଣ ଚନ୍ଦ୍ର ଓଡ଼ିଶା ରାଜନୀତିରେ ସ୍ୱାଧୀନ ପ୍ରାର୍ଥୀ ଭାବରେ ନିର୍ବାଚନ ଲଢ଼ିଥିଲେ ଏବଂ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ସେ ଦୁଇଥର କାର୍ଯ୍ୟ କରିଥିଲେ ।
ମୃତ୍ୟୁ
କୃଷ୍ଣ ଚନ୍ଦ୍ର ୧୯୮୩ ମସିହାର ଜୁନ ମାସ ୨୪ ତାରିଖରେ ମୃତ୍ୟୁବରଣ କରିଥିଲେ । ମୃତ୍ୟୁବେଳକୁ ତାଙ୍କୁ ୭୨ ବର୍ଷ ବୟସ ହୋଇଥିଲା ।
ଆଧାର
ଶ୍ରେଣୀ:୧୯୧୧ ଜନ୍ମ ଶ୍ରେଣୀ:୧୯୮୩ ମୃତ୍ୟୁ ଶ୍ରେଣୀ:ଓଡ଼ିଆ ଲୋକ ଶ୍ରେଣୀ:ନୟାଗଡ଼ ଜିଲ୍ଲାର ଲୋକ ଶ୍ରେଣୀ:୧ମ ଓଡ଼ିଶା ବିଧାନ ସଭାର ସଭ୍ୟ ଶ୍ରେଣୀ:୨ୟ ଓଡ଼ିଶା ବିଧାନ ସଭାର ସଭ୍ୟ
ବେଞ୍ଜାଇଲ ବେଞ୍ଜୋଏଟ
ବେଞ୍ଜାଇଲ ବେଞ୍ଜୋଏଟ (ଇଂରାଜୀ ଭାଷାରେ Benzyl benzoate ବା BnBzO, ବିକ୍ରୟ ନାମ ସ୍କାବାଙ୍କା/Scabanca) ଏକ ଔଷଧ ଓ କୀଟନାଶକ (insect repellent)। କାଛୁ ଓ ଉକୁଣୀ (lice) ନିମନ୍ତେ ଏହା ଔଷଧ ଭାବରେ ବ୍ୟବ‌ହାର କରାଯାଏ । କାଛୁ ନିମନ୍ତେ ପରମେଥ୍ରିନ ବା ମାଲାଥିଅନ (malathion) ଅଧିକ ପସନ୍ଦ କରାଯାଏ । ଚମରେ ଏହା ଲୋସନ ଆକାରରେ ଲଗାଯାଏ । ସ୍ୱାଭାବିକ ଭାବରେ ଏହା ୨ବା ୩ ଥର ଏହି ଔଷଧ ଲଗାଯାଏ ।
ବେଞ୍ଜାଇଲ ବେଞ୍ଜୋଏଟର ପାର୍ଶ୍ୱ ପ୍ରତିକ୍ରିୟାରେ ଔଷଧ ଲଗେଇବା ସ୍ଥାନରେ ଜ୍ୱାଳା ହୋଇପାରେ । ପିଲାମାନଙ୍କୁ ଏହା ଦେବାକୁ ସୁପାରିସ କରାଯାଏନାହିଁ । କେତେକ ପଶୁମାନଙ୍କ ନିମନ୍ତେ ମଧ୍ୟ ଏହା ବ୍ୟବ‌ହାର କରାଯାଏ କିନ୍ତୁ ବିଲେଇଙ୍କୁ ଦିଆଯାଏନାହିଁ । ଏହାର କାର୍ଯ୍ୟବିଧି ଏ ପର୍ଯ୍ୟନ୍ତ ସ୍ପଷ୍ଟ ହୋଇନାହିଁ ।
ସନ ୧୯୧୮ରେ ବେଞ୍ଜାଇଲ ବେଞ୍ଜୋଏଟ ପ୍ରଥମେ ପ୍ରସ୍ତୁତ ହୋଇଥିଲା । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ (World Health Organization's List of Essential Medicines) ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ (health system) ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ଏହା ଜେନେରିକ ନାମରେ (generic medication) ବିକ୍ରୟ ହୁଏ । ବିକାଶଶୀଳ ଦେଶମାନଙ୍କରେ (developing world) ଏହି ଔଷଧର ଏକ ୧୦୦ ମିଲି ବୋତଳର କ୍ରୟ ମୂଲ୍ୟ ୦.୨୧ରୁ ୦.୫୩ ଆମେରିକୀୟ ଡଲାର । ଯୁକ୍ତରାଷ୍ଟ୍ର ଆମେରିକାରେ ଏହା ଔଷଧ ଭାବରେ ମିଳେନାହିଁ । ଇଂଲଣ୍ଡରେ ଏକ ୫୦୦ ମିଲି ବୋତଲର ମୂଲ୍ୟ ୨.୫୦ ପାଉଣ୍ଡ ।
ଶମା ଭାଟେ
ଶମା ଭାଟେ ବା ଗୁରୁ ଶମା ଭାଟେ (ଇଂରାଜୀ ଭାଷାରେ Guru Shama Bhate, (Marathi: शमा भाटे)(ଜନ୍ମ ୬ ଅକ୍ଟୋବର ୧୯୫୦), ଅନ୍ୟ ଜଣାଶୁଣା ନାମ ଶମା ତାଇ) ଭାରତର ପ୍ରଖ୍ୟାତ କଥକ ନୃତ୍ୟାଙ୍ଗନାଙ୍କ (Kathak exponents in India today) ମଧ୍ୟରୁ ଜଣେ ଅଛନ୍ତି । ପ୍ରାୟ ୪୦ ବର୍ଷ ଧରି ନୃତ୍ୟ ପେଷାରେ ଥିବା ଶମା ୪ ବର୍ଷ ବୟସରୁ ନୃତ୍ୟ ଶିକ୍ଷା ଗ୍ରହଣ କରିଛନ୍ତି, ଶିକ୍ଷୟିତ୍ରୀ କାମ କରିଛନ୍ତି ଓ ଭାରତରେ ନୃତ୍ୟ ନିର୍ଦ୍ଦେଶନା ତ‌ଥା କଥକ ନୃତ୍ୟ ଶିକ୍ଷା ଦେଉଛନ୍ତି । ଆଉ ମଧ୍ୟ ତାଙ୍କର ନିଜର ନ‌ଦ୍ରୁପ ନାମକ ଏକ ନୃତ୍ୟ ଏକାଡେମୀରେ ସେ କଳା ନିର୍ଦ୍ଦେଶିକା ଅଛନ୍ତି । in Pune
ପ୍ରଶିକ୍ଷଣ
ଗୁରୁ ରୋହିଣୀ ଭାଟେଙ୍କର ଗୁରୁ ଶମା ଭାଟେ ବୋହୁ ଓ ପ୍ରଧାନ ଶିଷ୍ୟା ଥିଲେ । କଥକ ସମ୍ରାଟ ପଣ୍ଡିତ ବିରଜୁ ମହାରାଜ (Birju Maharaj) ଓ ପଣ୍ଡିତ ମୋହନରାଓ କାଲ୍ଲିଆନପୁରକାର (Mohanrao Kallianpurkar) ମଧ୍ୟ ତାଙ୍କୁ ପ୍ରଶିକ୍ଷଣ ଦେଇଥିଲେ । ତାଙ୍କ କଥକ ଶୈଳୀ ଅନେକ ବର୍ଷ ଧରି ଉପର ଲିଖିତ ଗୁରୁ ତ‌ଥା ନିଜସ୍ୱ ଅନୁଭୂତିର ମିଶ୍ରଣ ଓ ପଣ୍ଡିତ ସୁରେଶ ତଲ‌ୱାଲକରଙ୍କ ତବଲା ବାଦ୍ୟର ତାଳ ଓ ଲୟ ସାହାଯ୍ୟରେ ପ୍ରଭୂତ ବିକଶିତ ହୋଇଥିଲା ।
ସମୟ କ୍ରମେ ଅସଂଖ୍ୟ ପେଷାଦାର କଥକ ନୃତ୍ୟାଙ୍ଗନା ଓ ନର୍ତ୍ତକମାନଙ୍କୁ ପ୍ରଶିକ୍ଷଣ ଦେଇଥଲେ ଯେଉଁମାନେ ଭାରତ ଓ ବିଦେଶରେ ସ୍ୱତନ୍ତ୍ର ଭାବରେ ପ୍ରଦର୍ଶନ ଓ ପ୍ରଶିକ୍ଷଣ ଦେଉଛନ୍ତି । ଅନେକ ବିଶ୍ୱବିଦ୍ୟାଳୟର ସେ ବୋର୍ଡ଼ ସଭ୍ୟ ଅଛନ୍ତି ଓ ପୁଣେ ବିଶ୍ୱବିଦ୍ୟାଳୟ, ମୁମ୍ବାଇ ବିଶ୍ୱବିଦ୍ୟାଳୟର ନାଳନ୍ଦା କଲେଜରେ, ନାଗପୁର ବିଶ୍ୱବିଦ୍ୟାଳୟତ ଭାରତ କଲେଜରେ, ପୁଣେର ଭାରତୀ ବିଦ୍ୟାପୀଠାରେ ସେ ବରିଷ୍ଠ ଗୁରୁ ଭାବରେ କାର୍ଯ୍ୟରତ ଅଛନ୍ତି । ତାଙ୍କ ଦିଗ୍‌ଦର୍ଶନ ଯୋଗୁ ୩୦ରୁ ଅଧିକ ଛାତ୍ର ଛାତ୍ରୀ ଅନେକ ବିଶ୍ୱବିଦ୍ୟାଳ‌ୟରୁ ପୋଷ୍ଟ-ଗ୍ରାଜୁଏଟ ଡିଗ୍ରୀ ହାସଲ କରିଛନ୍ତି, ୧୨ ଜଣ ଏଚଆରଡିସି ଜାତୀୟ ସ୍କଲାରସିପ (ବରିଷ୍ଠ ଛାତ୍ର ଛାତ୍ରୀଙ୍କ ନିମନ୍ତେ) ଓ ସିସିଇଆରଟି ସ୍କଲାରସିପ ପାଇଛନ୍ତି ।
ନୃତ୍ୟକଳା କାର୍ଯ୍ୟକ୍ରମ
ନୃତ୍ୟକଳା କାର୍ଯ୍ୟକ୍ରମ ଅତି ବିସ୍ତୃତ । ତାଙ୍କ ପରୀକ୍ଷା ନିରୀକ୍ଷାରେ ଉଭୟ ପରମ୍ପରା ଓ ପ୍ରଚଳିତ କଥକ ଶୈଳୀ ଦେଖିବାକୁ ମିଳେ । ତାଙ୍କର ନିଜସ୍ୱ ଦୃଷ୍ଟିକୋଣରୁ ସେ ତାଳ, ତରାନା ଓ ଠୁମରୀ ଇତ୍ୟାଦିର ସାହାଯ୍ୟରେ ପାରମ୍ପରିକ ଓ ଶାସ୍ତ୍ରୀୟ ସଂରଚନାର ଭଣ୍ଡାର ସୃଷ୍ଟି କରିଛନ୍ତି; ଉଦାହରଣ ସ୍ୱରୂପ ତ୍ରିଶୁଳ (୯,୧୦ ଓ ୧୧ ବିଟର ତାଳ ମିଶ୍ରଣ), ସମ୍ବାଦ (ଦୋମୁହି ସଂରଚନା) ଓ ଲୟପନ (ପାରମ୍ପରିକ କଥକରେ ପାଞ୍ଚ ଜତିର ଉପସ୍ଥାପନା) । ସନ ୨୦୧୫ର ଏକ ତାଜା ଚିତ୍ରଣରେ ସେ ମହାଭାରତ ଛାୟାରେ ଅତୀତ କି ପରଛାଇୟାଁ ସୃଷ୍ଟି କରିଛନ୍ତି, ଯେଉଁଥିରେ ୭ଟି ବିଭିନ୍ନ ଭାରତୀୟ ଶାସ୍ତ୍ରୀୟ ଓ ଲୋକ ନୃତ୍ୟ ପ୍ରଦର୍ଶନ କରିଛନ୍ତି । ତଦ୍ରୁପର ତାଙ୍କ ଛାତ୍ରୀମାନେ ଲତା ମଙ୍ଗେସକରଙ୍କର ୮୫ତମ ଜନ୍ମ ଦିବସରେ 'ଚଲା ବାହି ଦେଶ' ('Chala Vahi Des') ନାମକ ଏକ ବାଲେ ସୃଷ୍ଟି କରିଥିଲେ ।
ସନ ୨୦୧୮ରେ ନିର୍ମିତ
୨. ପ୍ରତିଧ୍ୱନୀ - ତାଙ୍କର ନିଜସ୍ୱ ଅନ୍ତର୍ଧ୍ୱନୀରୁ ୫ଟି ଗଳ୍ପ ମାଧ୍ୟମରେ ଭାବ ଓ ଅଭିନୟ କେନ୍ଦ୍ରୀଭୂତ ହୋଇଛି । ଗୁରୁ ଶମା ଭାଟେ ପୁଣେରେ ଏକ ବାର୍ଷିକ କୋରିଓଗ୍ରଫି ମେଳା ଆୟଜନ କରିଛନ୍ତି ।
ଆଧାର
ଶ୍ରେଣୀ:ନୃତ୍ୟ
ପ୍ରିୟା ମୋ ପ୍ରିୟା
ପ୍ରିୟା ମୋ ପ୍ରିୟା, ୨୦୦୫ରେ ମୁକ୍ତିଲାଭ କରିଥିବା ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ସ୍ୱର୍ଣ୍ଣଲତା ଦାସ । ପୂର୍ଣ୍ଣଚନ୍ଦ୍ର ଦାସ ଏହି କଥାଚିତ୍ରଟିର କାହାଣୀ ରଚନା କରିଥିଲେ । ପ୍ରଦୀପ ନନ୍ଦ ଏହି କଥାଚିତ୍ରଟିର ସଂଳାପ ରଚନା କରିଥିଲେ । ଗୁଡ଼ିଆ ମହାପାତ୍ର ଏହି କଥାଚିତ୍ରଟିର ଚିତ୍ରନାଟ୍ୟ ରଚନା କରିଥିଲେ ଏବଂ ନିର୍ଦ୍ଦେଶନା ଦେଇଥିଲେ । ସ୍ୱରୂପ ନାୟକ ଏହି କଥାଚିତ୍ରଟିର ଚିତ୍ରନାଟ୍ୟ ରଚନା କରିଥିଲେ ଏବଂ ସଙ୍ଗୀତ ନିର୍ଦ୍ଦେଶନା ଦେଇଥିଲେ ।
ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ଅନୁଭବ ମହାନ୍ତି ଏବଂ ନମ୍ରତା ଥାପା । ବିଜୟ ମହାନ୍ତି, ରାଇମୋହନ ପରିଡ଼ା, ଲିସା ମହାନ୍ତି, ଜୟୀରାମ ସାମଲ, ହରିହର ମହାପାତ୍ର, ଅନିତା ଦାସ, ଦେବୁ ବୋଷ, ରବି ମିଶ୍ର ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ ।
ଗୀତ ଏବଂ ସଙ୍ଗୀତ
ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ସ୍ୱରୂପ ନାୟକ । ଦେବଦାସ ଛୋଟରାୟ, ବିଜୟ ମଲ୍ଲ, ସ୍ୱରୂପ ନାୟକ, ସୁରେଶ ପରିଡ଼ା ଆଦି ଗୀତିକାରମାନେ ଏହି କଥାଚିତଟିର ଗୀତ ରଚନା କରିଥିଲେ । କୁମାର ବାପି, ସୋମା ଭଟ୍ଟାଚାର୍ଯ୍ୟ, ତପୁ ମିଶ୍ର, ରୂପାଲି, ଟି. ସୌରୀ ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିରେ କଣ୍ଠଦାନ କରିଥିଲେ ।
ଦକ୍ଷିଣ କୋଏଲ ନ‌ଦୀ
ଦକ୍ଷିଣ କୋଏଲ ନ‌ଦୀ ବା କୋଏଲ ନ‌ଦୀ ଭାରତର ଝାଡ଼ଖଣ୍ଡ ଏବଂ ଓଡ଼ିଶା ରାଜ୍ୟ ଭିତର ଦେଇକି ପ୍ରବାହିତ ହେଉଅଛି । ଏହି ନ‌ଦୀର ଉତ୍ପତ୍ତି ଛୋଟନାଗପୁର ମାଳଭୂମିରେ ରାଞ୍ଚି ନିକଟବର୍ତ୍ତୀ ଅଞ୍ଚଳରେ ହୋଇଛି। ଏହି ନ‌ଦୀର ମୁଖ୍ୟ ଉପନ‌ଦୀଗୁଡ଼ିକ ହେଲେ ଦକ୍ଷିଣ କାରୋ ନ‌ଦୀ ଏବଂ ଉତ୍ତର କାରୋ ନ‌ଦୀ । କୋଏଲ ନ‌ଦୀ ପାନପୋଷ, ଓଡ଼ିଶାରେ ଶଙ୍ଖ ନ‌ଦୀ ସ‌ହିତ ମିଳିତ ହୋଇ ବ୍ରାହ୍ମଣୀ ନଦୀ ଗଠନ ହୋଇଥାଏ ।
ଆଧାର
ଶ୍ରେଣୀ:ଓଡ଼ିଶାର ନଦୀ ଶ୍ରେଣୀ:ସୁନ୍ଦରଗଡ଼ ଜିଲ୍ଲା ଶ୍ରେଣୀ:ଓଡ଼ିଶାର ନଦୀଗୁଡ଼ିକ ଶ୍ରେଣୀ:ନଦୀ
ସୁରାମିନ
ସୁରାମିନ (ଇଂରାଜୀ ଭାଷାରେ Suramin) ଏକ ଔଷଧ (medication) ଯାହା ଆଫ୍ରିକୀୟ ଟ୍ରିପାନୋସୋମିଆସିସ ଓ ଅଙ୍କୋସର୍ସିଆସିସ ରୋଗରେ ବ୍ୟବ‌ହାର କରାଯାଏ । କେନ୍ଦ୍ରୀୟ ସ୍ନାୟୁମଣ୍ଡଳ ପ୍ରଭାବିତ ହୋଇନଥିବା ଆଫ୍ରିକାନ ଟ୍ରିପାନୋସୋମିଆସିସ ରୋଗରେ ଏହା ସର୍ବାଧିକ ପସନ୍ଦ ଯୋଗ୍ୟ ଔଷଧ । ଶିରାରେ ଇଞ୍ଜେକସନ (injection into a vein) ଆକାରରେ ଏହି ଔଷଧ ଦିଆଯାଏ ।
ସୁରାମିନ ଔଷଧ ଯୋଗୁ ଅନେକ ପାର୍ଶ୍ୱ ପ୍ରତିକ୍ରିୟା ଦେଖାଯାଏ । ସାଧାରଣ ପ୍ରତିକ୍ରିୟା ମଧ୍ୟରେ ଅଇ, ବାନ୍ତି, ତରଳ ଝାଡ଼ା, ମୁଣ୍ଡବଥା, ଚମରେ ଝିମଝିମ ଅନୁଭବ ଓ ଦୁର୍ବଳତା ଆଦି ଲକ୍ଷଣ ଦେଖାଯାଏ । ହାତ, ପାଦ ତଳ ଘାଆ, ଦୃଷ୍ଟି ସମସ୍ୟା, ଜ୍ୱର ଓ ପେଟ ଯନ୍ତ୍ରଣା ହୋଇପାରେ । ଅନ୍ୟାନ୍ୟ ସାଂଘାତିକ ପ୍ରତିକ୍ରିୟା ମଧ୍ୟରେ ନିମ୍ନ ରକ୍ତଚାପ (low blood pressure), କମ ଚେତନ ଶକ୍ତି (decreased level of consciousness), ବୃକ୍‌କ ସମସ୍ୟା (kidney problems), ଅଳ୍ପ ସଂଖ୍ୟକ ରକ୍ତ ଜୀବକୋଷ (low blood cell levels) ଇତ୍ୟାଦି ଲକ୍ଷଣ ଦେଖାଯାଏ । ସ୍ତନ୍ୟପାନ ସମୟରେ ଏହାର ବ୍ୟବ‌ହାର ବିପଦମୁକ୍ତ କି ନୁହେଁ ଅଦ୍ୟାବଧି ସ୍ପଷ୍ଟ ହୋଇନାହିଁ ।
ସୁରାମିନ ସନ ୧୯୧୬ରେ ପ୍ରସ୍ତୁତ ହୋଇଥିବା ଜଣାଯାଏ । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ଯୁକ୍ତରାଷ୍ଟ୍ର ଆମେରିକାରେ ଏହା ସେଣ୍ଟର ଫର ଡିଜିଜ କଣ୍ଟ୍ରୋଲରେ ମିଳେ । ଏହି ଔଷଧର ଗୋଟିଏ କୋର୍ଷର ମୂଲ୍ୟ ପ୍ରାୟ ୨୭ ଆମେରିକୀୟ ଡଲାର । ରୋଗ‌ଗ୍ରସ୍ତ ଇଲାକାରେ ବିଶ୍ୱ ସ୍ୱାସ୍ଥ୍ୟ ସଂଗଠନଦ୍ୱାରା ସୁରାମିନ ବିନାମୂଲ୍ୟରେ ମିଳେ ।
ଆଧାର
ଶ୍ରେଣୀ:ଔଷଧ
ଚେଙ୍ଗ୍ ଚାଓ-ସୁନ୍
ଚେଙ୍ଗ୍ ଚାଓ-ସୁନ୍ (ଜନ୍ମ ୧୭ ଅକ୍ଟୋବର ୧୯୯୩) ଜଣେ ତାଇୱାନ୍ ଖେଳାଳୀ । ସେ ବିଶେଷ ଭାବରେ ବର୍ଛା ଫିଙ୍ଗା ଖେଳରେ ସମ୍ପୃକ୍ତ ଅଟନ୍ତି । ୨୦୧୪ ମସିହାରେ ହୋଇଥିବା ଏସୀୟାନ୍ ଗେମ୍ସରେ ସେ ପଞ୍ଚମ ସ୍ଥାନ ଅଧୀକୃତ କରିଥିଲେ ।
ଆଧାର
ଶ୍ରେଣୀ:୧୯୯୩ ଜନ୍ମ ଶ୍ରେଣୀ:ଜୀବିତ ବ୍ୟକ୍ତି
ବକ୍ସିଙ୍ଗ-ଗ୍ରୀଷ୍ମ ଅଲମ୍ପିକ ୨୦୧୬
୨୦୧୬ ଗ୍ରୀଷ୍ମ ଅଲମ୍ପିକ ବକ୍ସିଙ୍ଗ ପ୍ରତିଯୋଗିତା କାର୍ଯ୍ୟକ୍ରମ ୬ରୁ ୨୧ ଅଗଷ୍ଟ ୨୦୧୬ ରିଓ ଡ଼ି ଜେନେରିଓର ରିଓସେନ୍ଟ୍ରୋ ପଭିଲିଅନ ୬ରେ ଆୟୋଜିତ ହେବ ।
ପ୍ରତିଯୋଗିତା ପ୍ରାରୂପ(ଫରମେଟ)
ମାର୍ଚ୍ଚ ୨୩, ୨୦୧୩ରେ ଆମେଟିଅର ଇନଣ୍ଟନେଶନାଲ ଆସୋସିଅସନ ମହତ୍ୱପୂର୍ଣ୍ଣ ପରିବର୍ତ୍ତନ ହୋଇଥିଲା । ହେଡ଼ଗେଅରକୁ ବାହାର କରାଯାଇ "୧୦-ଅଙ୍କ ଜରୁରୀ" ଗଣନା ପ୍ରଣାଳୀର ସ୍ୱୀକୃତି ଦିଆଯାଇଥିଲା ଯାହାକି ଆମେଟିଅର ଓ ପ୍ରୋ ଫରମେଟ ମଧ୍ୟରେ ଥିବା ଭେଦକୁ ସ୍ୱଷ୍ଟ କରୁଛି । ୨୦୧୨ର ଫରମେଟ ଭଳି, ପୁରୁଷମାନେ ନିମ୍ନଲିଖିତ ପ୍ରତିଯୋଗିତା ପ୍ରସଙ୍ଗ ଗୁଡ଼ିକରେ ଭାଗନେବା ଯୋଗ୍ୟ:
ମହିଳାମାନେ ନିମ୍ନଲିଖିତ ପ୍ରତିଯୋଗିତା ଗୁଡ଼ିକରେ ଭାଗନେବାର ଯୋଗ୍ୟ:
ପାତ୍ରତା ମାନ‌ଦଣ୍ତ
ପ୍ରତ୍ୟେକ ରାଷ୍ଟ୍ରିୟ ଅଲମ୍ପିକ ସମିତି ଗୋଟିଏ ଏଥଲୀଟ ପାଇଁ ଗୋଟିଏ ଘଟଣା/ପ୍ରସଙ୍ଗରେ ପ୍ରବେଶ କରିବା ଅନୁମତି ଦିଆଯାଇଥାଏ । ୬ ଜାଗା (୫ ପୁରୁଷ ଓ ୧ ମହିଳା) ଆତିଥେୟ ଦେଶ ସକାଶେ ଅଲଗା ରଖାଯାଇଥାଏ ।
କେସରି
କେସରି (ಕೇಸರಿ ಬಾತ್) ଏକ ଭାରତୀୟ ଭୋଜନ ଅଟେ ଯାହା ସମଗ୍ର ଦେଶରେ ଲୋକପ୍ରିୟ ହୋଇଥାଏ । ଏହାର ପ୍ରସ୍ତୁତି ପାଇଁ ବ୍ୟବହାର ଶାସ୍ତ୍ରୀୟ ସାମଗ୍ରୀ ସୁଜି, ଚିନି, ଘିଅ, ପାଣି ଏବଂ କ୍ଷୀର ।
ଉତ୍ପାଦର ଉପଲବ୍ଧତା ଆଧାରରେ, କେସରିର ଏକ ବଡ଼ ପସନ୍ଦ ପ୍ରତି ଜାଗାରେ ଅଲଗା ଅଲଗା ଅଟେ । ଏହା ସପୁରୀ କଦଳୀ, ଆମ୍ବ, ନଡ଼ିଆ, ଏବଂ ମୁଖ୍ୟରୂପେ ଭାତ ସହିତ ତିଆରି ହୋଇଥାଏ ।
ଏହା କାର୍ଣ୍ଣାଟକରୁ ଆରମ୍ଭ ହୋଇଥିଲା । ଦକ୍ଷିଣ-ଭାରତର କାର୍ଣ୍ଣାଟକ ରାଜ୍ୟର ଏକ କାର୍ଣ୍ଣାଟକ ଭୋଜନ ଅଟେ ଏବଂ ପର୍ବ (ଉଗାଡ଼ି)ର ଏକ ଲୋକପ୍ରିୟ ଖାଦ୍ୟ ଅଟେ । କନ୍ନଡରେ କେସରି ଶବ୍ଦ ମସଲା "କମଳା"କୁ ସନ୍ଦର୍ଭିତ କରିଥାଏ, ଯାହାର ଉପଯୋଗ ହୋଇଥାଏ , ଯାହାର ପରିଣାମ ସ୍ୱରୂପ ଜଫ୍ରାନ-କମଳା-ହଳଦିଆ ରଙ୍ଗରେ ପରିଣତ ହୋଇଥାଏ । ଏହା ମିଠା ଖାଦ୍ୟ ବ୍ୟତୀତ ସାମାନ୍ୟ ଜଳଖିଆ ରୂପେ ମଧ୍ୟ ବ୍ୟବହାର କରାଯାଏ । ଏହା ଉପ୍ପିଟୁ କିମ୍ବା ଖରା ଭାତ ସହିତ ପରସା ଯାଇଥାଏ ଏବଂ ବରାବର ମାତ୍ରାରେ ଦୁଇ ବ୍ୟଞ୍ଜନ ଏକ ପ୍ଲେଟକୁ "ଚାଉ ଚାଉ ଭାତ" ରୂପେ ଲୋକପ୍ରିୟ ହୋଇଥାଏ ।
ଉତ୍ତର ଭାରତରେ ଏହାକୁ "ମୀରା ପେୟ" କୁହାଯାଏ, ଯେପରି ଶୀରା କିମ୍ବା ସୁଜି ହଲୱା କୁହାଯାଏ । ଏହା ବହୁତ କମ କିମ୍ବା ବହୁତ ଘିଅ, ବିଭିନ୍ନ ରଙ୍ଗ କିମ୍ବା କେଶର ସହିତ ସରଳ ହୋଇ ନଥାଏ, ହୁଏତ ଏହା କାର୍ଣ୍ଣାଟକର ବାସ୍ତବିକ ପାରମ୍ପରିକ ରେସିପି ନୁହଁ । ଏହା ମରାଠୀ/ହିନ୍ଦୀରେ ଶୀରା ରୂପେ ବ୍ୟାପକ ଭାବେ ଲୋକପ୍ରିୟ ହୋଇଥାଏ । ତେଲୁଗୁରେ ରାବ କେସରି, ଉତ୍ତରରେ ସୁଜି ହଲୱା, ତାମିଲରେ ସୁଜୀଜୀ ଏବଂ ରାବ କେସରି କୁହାଯାଇଥାଏ ।
ମହାବୀର ଜୈନ
thumb|200px|right|ମହାବୀର ଜୈନ
ମହାବୀର ଜୈନ ବା ବର୍ଦ୍ଧମାନ ମହାବୀର ଜୈନ ଧର୍ମ ପରମ୍ପରାର ୨୪ତମ ତୀର୍ଥଙ୍କର ଥିଲେ ।
ଅଧିକ ତଥ୍ୟ
ଶ୍ରେଣୀ:ଧର୍ମ ପ୍ରଚାରକ ଶ୍ରେଣୀ:ଜୈନ ଧର୍ମ
ଏଡିୟୁ ଗୋଦାର
ଏଡିୟୁ ଗୋଦାର ୨୦୨୨ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ସ୍ୱସ୍ତିକ ଚୌଧୁରୀ । ନିର୍ଦ୍ଦେଶକ ଅମର୍ତ୍ତ୍ୟ ଭଟ୍ଟାଚାର୍ଯ୍ୟ ଏହି କଥାଚିତ୍ରଟିର କାହାଣୀ ରଚନା କରିଥିଲେ ଓ ନିର୍ଦ୍ଦେଶନା ଦେଇଥିଲେ । ସଙ୍ଗୀତକାର କିଶଳୟ ରାୟ ଏହି କଥାଚିତ୍ରଟିର ସ୍ୱର ସଂଯୋଜନା କରିଥିଲେ ।
ଚୌଧୁରୀ ବିକାଶ ଦାସ, ସୁଧଶ୍ରୀ ମଧୁସ୍ମିତା, ଚୌଧୁରୀ ଜୟପ୍ରକାଶ ଦାସ, ଦୀପନ୍ୱିତ ଦାଶମହାପାତ୍ର, ଶଙ୍କର ବସୁ ମଲ୍ଲିକ, ଅଭିଶେକ ଗିରି, ସ୍ୱସ୍ତିକ ଚୌଧୁରୀ, ଶ୍ୱେତପଦ୍ମା ଶତପଥୀ, ସୁମିତ ପଣ୍ଡା, ସନ୍ଦୀପ ବଳ, ଶ୍ରୀଧର ମାର୍ଥା, ବାନିକାନ୍ତ ମିଶ୍ର ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ ।
ଗୀତ ଏବଂ ସଙ୍ଗୀତ
ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ କିଶଳୟ ରାୟ ।
ମୁକ୍ତିଲାଭ
ଏହି କଥାଚିତ୍ରଟି ୨୦୨୨ ମସିହାର ସେପ୍ଟେମ୍ବର ୨ ତାରିଖରେ ପ୍ରେକ୍ଷାଳୟରେ ମୁକ୍ତିଲାଭ କରିଥିଲା । ୪୩ତମ ମସ୍କୋ ଇଣ୍ଟରନ୍ୟାସନାଲ୍ ଫିଲ୍ମ ଫେଷ୍ଟିଭାଲରେ ଏହି କଥାଚିତ୍ରଟି ପ୍ରଦର୍ଶିତ ହୋଇଥିଲା । କଥାଚିତ୍ର ଜଗତର ଜଣାଶୁଣା ନିର୍ଦ୍ଦେଶକ ଅନୁରାଗ କଶ୍ୟପ ଓ ଜଣାଶୁଣା ସମୀକ୍ଷକ ତରଣ ଆଦର୍ଶ ଆଦି ଏହି କଥାଚିତ୍ରଟିର ପ୍ରଶଂସା କରିଥିଲେ । ଏହି କଥାଚିତ୍ରଟି ଭାରତ ବାହାରେ ଡିଜିଟାଲି ଆମେରିକା ଓ କାନାଡ଼ାରେ ମୁକ୍ତିଲାଭ କରିଥିଲା ।
ବାହାର ଆଧାର
ଶ୍ରେଣୀ:୨୦୨୨ର ଓଡ଼ିଆ କଥାଚିତ୍ର‌
ଲକ୍ଷ୍ମୀକାନ୍ତ ମଲ୍ଲିକ
ଲକ୍ଷ୍ମୀକାନ୍ତ ମଲ୍ଲିକ (ଜନ୍ମ: ୧ ଜୁଲାଇ ୧୯୫୫) ଜଣେ ଓଡ଼ିଆ ରାଜନୀତିଜ୍ଞ । ସେ ଓଡ଼ିଶା ବିଧାନ ସଭା ରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଛନ୍ତି । ୧୯୮୫ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ବାଲିଗୁଡ଼ା ବିଧାନ ସଭା ନିର୍ବାଚନ ମଣ୍ଡଳୀରୁ ୯ମ ଓଡ଼ିଶା ବିଧାନ ସଭା କୁ ନିର୍ବାଚିତ ହୋଇଥିଲେ ।
ଜନ୍ମ, ପରିବାର ଓ ଶିକ୍ଷା
ଲକ୍ଷ୍ମୀକାନ୍ତ ମଲ୍ଲିକ ୧୯୫୫ ମସିହାର ଜୁଲାଇ ୧ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ରାମ ଚନ୍ଦ୍ର ମଲ୍ଲିକ ଓ ପତ୍ନୀଙ୍କ ନାମ ପ୍ରଶାନ୍ତି ମଲ୍ଲିକ ।
ରାଜନୈତିକ ଜୀବନ
ଲକ୍ଷ୍ମୀକାନ୍ତ ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମୀ ଭାବରେ କାର୍ଯ୍ୟ କରୁଛନ୍ତି । ସେ ଓଡ଼ିଶା ବିଧାନ ସଭା ର ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଛନ୍ତି ।
ଆଧାର
ଶ୍ରେଣୀ:୧୯୫୫ ଜନ୍ମ ଶ୍ରେଣୀ:ଜୀବିତ ବ୍ୟକ୍ତି ଶ୍ରେଣୀ:ଓଡ଼ିଆ ଲୋକ ଶ୍ରେଣୀ:କନ୍ଧମାଳ ଜିଲ୍ଲାର ଲୋକ ଶ୍ରେଣୀ:୯ମ ଓଡ଼ିଶା ବିଧାନ ସଭାର ସଭ୍ୟ
ସମାଜ (ଖବରକାଗଜ)
ସମାଜ ଓଡ଼ିଶାର ଏକ ଦୈନିକ ଓଡ଼ିଆ ଖବରକାଗଜ । ଏହା ଉତ୍କଳମଣି ଗୋପବନ୍ଧୁ ଦାସଙ୍କଦ୍ୱାରା ୧୯୧୯ ମସିହା ଅକ୍ଟୋବର ୪ ତାରିଖ ସତ୍ୟବାଦୀ ବନବିଦ୍ୟାଳୟର ଗୁପ୍ତବୃନ୍ଦାବନ ନାମରେ କଥିତ ଛୁରିଅନା ବକୁଳବନରୁ ଗୋପବନ୍ଧୁ ଦାସଙ୍କ ସମ୍ପାଦକତାରେ ପ୍ରଥମେ ପ୍ରକାଶ ପାଇଥିଲା ।  ଏହାର ପାଠକ ସଂଖ୍ୟା ପ୍ରାୟ ୧୬ ଲକ୍ଷ ଏବଂ ଦୈନିକ ପ୍ରାୟ ୩ ଲକ୍ଷ ଛପା କପି ପ୍ରକାଶ କରାଯାଏ । ଅଧୁନା ସମାଜ ଏକ ସଙ୍ଗେ କଟକ, ବାଲେଶ୍ୱର, ରାଉରକେଲା, ବ୍ରହ୍ମପୁର, ଭୁବନେଶ୍ୱର, ବିଶାଖାପାଟଣା, କଲିକତା ଓ ସମ୍ବଲପୁରରୁ ପ୍ରକାଶିତ ହେଉଅଛି । ସମାଜ ଏବେ ଲୋକ ସେବକ ମଣ୍ଡଳଦ୍ୱାରା ପରିଚାଳିତ ହେଉଛି । ସୁଶାନ୍ତ କୁମାର ମହାନ୍ତି ଏବେ ସମାଜର କାର୍ଯ୍ୟକାରୀ ସମ୍ପାଦକ ଏବଂ ନିରଞ୍ଜନ ରଥ ପ୍ରକାଶକ ଭାବେ କାର୍ଯ୍ୟ ନିର୍ବାହ କରୁଛନ୍ତି । thumb|କଟକରେ ଥିବା ସମାଜ କାର୍ଯ୍ୟାଳୟ
ଇତିହାସ
ସମାଜର ପ୍ରତିଷ୍ଠାତା ଉତ୍କଳମଣି ଗୋପବନ୍ଧୁ ଦାସ ଜଣେ ସ୍ୱାଧୀନତା ସଂଗ୍ରାମୀ ଏବଂ ସମାଜ ସଂସ୍କାରକ ଥିଲେ । ସମାଜ ସଂସ୍କାର କାର୍ଯ୍ୟ କରିବା ପାଇଁ ସେ ସାମ୍ବାଦିକତାକୁ ବୃତି ହିସାବରେ ଗ୍ରହଣ କରିଥିଲେ । ପ୍ରଥମେ ସେ 'ସତ୍ୟବାଦୀ' ନାମରେ ଗୋଟିଏ ମାସିକ ପତ୍ରିକା ପ୍ରକାଶ କରୁଥିଲେ । ୧୯୧୯ ମସିହା ଅକ୍ଟୋବର ୧୦ ତାରିଖ ବିଜୟା ଦଶମୀ ଅବସରରେ ସେ ସମାଜ ଖବରକାଗଜର ପ୍ରକାଶନ ଆରମ୍ଭ କରିଥିଲେ । ସମାଜ ପ୍ରଥମେ ଏକେ ସାପ୍ତାହିକ ଖବରକାଗଜ ରୂପେ ପ୍ରକାଶ ପାଉଥିଲା ଏବଂ କାଳକ୍ରମେ ଏହା ଦୈନିକ ପ୍ରକାଶ ପାଇବାକୁ ଲାଗିଲା | ନିଜେ ଉତ୍କଳମଣି ଗୋପବନ୍ଧୁ ଦାସ ଏହାର ପ୍ରଥମ ସମ୍ପାଦକ ଥିଲେ । ଆଚାର୍ଯ୍ୟ ହରିହର, ପଣ୍ଡିତ ନୀଳକଣ୍ଠ ଦାସ ଆଦିଙ୍କ ସହଯୋଗରେ ଗୋପବନ୍ଧୁ ଦାସ ତତ୍କାଳୀନ ଇଁରେଜ ଶାସକଙ୍କ ବିରୁଦ୍ଧରେ ସମାଜରେ ଲେଖୁଥିଲେ ଏବଂ ଏଥି ପାଇଁ ତାଙ୍କୁ କାରାବରଣ କରିବାକୁ ପଡ଼ିଥିଲା । ୧୯୨୮ ମସିହାରେ ଉତ୍କଳମଣି ଗୋପବନ୍ଧୁ ଦାସଙ୍କ ତିରୋଧାନ ପୁର୍ବରୁ ସମାଜକୁ ଲାଲା ଲାଜପତ ରାୟଙ୍କଦ୍ୱାରା ପ୍ରତିଷ୍ଟିତ ଲୋକ ସେବକ ମଣ୍ଡଳକୁ ହସ୍ତାନ୍ତର କରାଯାଇଥିଲା । ସେବେଠାରୁ ଲୋକ ସେବକ ମଣ୍ଡଳ ସମାଜର ପରିଚାଳନା କରିଆସୁଛି । ୧୯୨୮ ମସିହାରେ ଗୋପବନ୍ଧୁ ଦାସଙ୍କ ତିରୋଧାନ ପରେ, ପଣ୍ଡିତ ଲିଂଗରାଜ ମିଶ୍ର, ସମାଜର ସମ୍ପାଦକ ନିଯୁକ୍ତ ହୋଇଥିଲେ । ୧୯୩୦ ମସିହାରୁ ସମାଜ ଏକ ଦୈନିକ ସମ୍ବାଦପତ୍ର ରୁପେ ପ୍ରକାଶ ପାଇବାକୁ ଲାଗିଲା । ୧୯୪୬ ମସିହାରେ ପଣ୍ଡିତ ଲିଂଗରାଜ ମିଶ୍ରଙ୍କୁ ଓଡ଼ିଶାର ଶିକ୍ଷାମନ୍ତ୍ରୀ ନିଯୁକ୍ତ କରାଗଲା ଓ ରାଧାନାଥ ରଥ, ସମାଜର ସମ୍ପାଦନାର ଦାୟିତ୍ୱ ନେଲେ । ୧୯୫୨ ମସିହାରୁ ୧୯୬୧ ମସିହା ପର୍ଯ୍ୟନ୍ତ, ରାଧାନାଥ ରଥ ସକ୍ରିୟ ରାଜନୀତିରେ ଭାଗନେଇ ସମାଜର ସମ୍ପାଦନାରୁ ଦୁରେଇ ରହିଥିଲେ ଓ ୧୯୬୧ ମସିହାରେ ସମାଜର ସମ୍ପାଦନାକୁ ପୁନଶ୍ଚ ପ୍ରତ୍ୟାବର୍ତ୍ତନ କରିଥିଲେ । ରାଧାନାଥ ରଥଙ୍କ ପରେ ମନୋରମା ମହାପାତ୍ର, ସମାଜର ସମ୍ପାଦକ ଦାୟିତ୍ୱରେ ରହିଥିଲେ ।
ସାମାଜିକ କାର୍ଯ୍ୟ ଓ ସମ୍ମାନ
ସମାଜ କ୍ରମେ ନିଜକୁ ଏକ ଖବରକାଗଜରୁ ଏକ ସାମାଜିକ ଅନୁଷ୍ଠାନରେ ପରିବର୍ତିତ କରିସାରିଛି । ଏକ ସ୍ୱାଧୀନତା ପରବର୍ତି ସମୟରେ ଏହା ସମାଜ ସଂସ୍କାର ତଥା ଦେଶ ଗଠନ ଦିଗରେ ଏକ ପ୍ରମୁଖ ଭୂମିକା ଗ୍ରହଣ କରି ଆସିଛି । ସମାଜର ଏହି ଗଠନ ମୁଳକ କାର୍ଯ୍ୟ ପାଇଁ ୨୦୦୭ ମସିହାରେ ଏହାକୁ 'ଆଇ.ଏଲ୍.ଏନ୍.ଏ' ସର୍ବୋତ୍କୃଷ୍ଟ ଜାତିୟବାଦି ଖବରକାଗଜ ଭାବରେ ସମ୍ମାନିତ କରାଯାଇଛି । ଏହା ବ୍ୟତିତ ସମାଜର ରିଲିଫ କମିଟି ମଧ୍ୟ ଖୁବ ଉଚ୍ଚକୋଟିର ସମାଜ ସେବା କାର୍ଯ୍ୟ କରିଆସିଛି ।
କଳାବାଘ
ସାଧାରଣ କଲରାପତରିଆ ବାଘ ପରି କଳା କଲରାପତରିଆ ବାଘ ମଧ୍ୟ “ପାନ୍ଥେରା” ପ୍ରଜାତିର । ଏସିଆ ଓ ଆଫ୍ରିକାରେ ଦେଖାଯାଉଥିବା କଳାବାଘ କଲରାପତରିଆ (ଜୀବବିଜ୍ଞାନ ନାମ Panthera pardus) ପ୍ରଜାତିର ହୋଇଥିବା ବେଳେ, ଆମେରିକୀୟ ମହାଦେଶର କଳାବାଘ ଜାଗୁଆର (ଜୀବ ବିଜ୍ଞାନ ନାମ Panthera onca) ଶ୍ରେଣୀର ହୋଇଥାନ୍ତି ।
ମେଲାନିନ୍ ଆଧିକ୍ୟ
ମଣିଷମାନଙ୍କ ଶରୀରରେ ମେଲାନିନର ମାତ୍ରା ମଣିଷର ରଙ୍ଗ ନିର୍ଣ୍ଣୟ କରେ । ମେଲାନିନ୍ ମାତ୍ରା ମଣିଷ ଶରୀରରେ ଅଧିକ ହେଲେ ତାହାର ରଙ୍ଗ କଳା ଓ କମ୍ ହେଲେ ସେ ଗୋରା ହୋଇଥାଏ । ସେହିଭଳି ବାଘମାନଙ୍କ ଶରୀରରେ ମେଲାନିନ୍ ଆଧିକ୍ୟ ସେମାନଙ୍କ କଳା ହେବାର କାରଣ । ଜାଗୁଆରମାନଙ୍କ ଶରୀରରେ ପ୍ରମୁଖ ଏଲୀଲ (ଈଂରାଜୀରେ Dominant Allele) ମେଲାନିନ୍ ଆଧିକ୍ୟର କାରଣ ହୋଇଥିବା ବେଳେ କଲରାପତରିଆ ବାଘମାନଙ୍କ ଶରୀରରେ ପ୍ରତିସୃତ ଏଲୀଲ (ଈଂରାଜୀରେ Recessive Allele) ଯୋଗୁଁ  ମେଲାନିନ୍ ଆଧିକ୍ୟ ଦେଖାଯାଏ । କଳାବାଘର ଶରୀରକୁ ଭଲଭାବେ ନିରେଖି ଦେଖିଲେ ଜାଣିହେବ ଯେ ଏମାନଙ୍କ ଶରୀରରେ ମଧ୍ୟ ସାଧାରଣ କଲରାପତରିଆ ବାଘ ବା ଜାଗୁଆର ପରି ଚିତା ଚିତା ଦାଗ ରହିଥାଏ । କିନ୍ତୁ ଅତ୍ୟଧିକ ମେଲାନିନ୍ ପାଇଁ କଳା ରଙ୍ଗର ଲୋମତଳେ ଏହି ଚିତା ଚିତା ଦାଗ ଲୁଚିଯାଏ ଓ ବାଘର ଚମ ଏକ ଚିତ୍ରିତ ରେଶମ କପଡ଼ା ପରି ଦେଖାଯାଏ । ଏହାକୁ ଈଂରାଜୀରେ Ghost Striping ବୋଲି କୁହନ୍ତି । ସାଧାରଣ ବାଘଛୁଆ ଓ ମେଲାନିନ୍ ଆଧିକ୍ୟବିଶିଷ୍ଟ ବାଘଛୁଆ ଏକା ସମୟରେ ଗୋଟିଏ ମା’ ବାଘଠାରୁ ଜନ୍ମ ହୋଇପାରନ୍ତି । ଘଞ୍ଚ ଅରଣ୍ୟରେ କେତେକ ସ୍ଥାନରେ ଆଲୋକର ଅଭାବ ଯୋଗୁଁ କଳାବାଘମାନଙ୍କ ପାଇଁ ଏହା ଖୁବ୍ ସହାୟକ ହୁଏ । କେତେକ ସଦ୍ୟ ପରୀକ୍ଷଣରୁ ଜଣାପଡ଼ିଛି ଯେ ଶରୀରର ପ୍ରତିରୋଧକ କ୍ଷମତାରେ ଉନ୍ନତିମୂଳକ ପରିବର୍ତ୍ତନ ବା ମ୍ୟୁଟେଶନ୍ (Mutation) ହେଲେ ଶରୀରରେ ମେଲାନିନ୍ ବୃଦ୍ଧିପାଏ ।
ବଣରେ କଳାବାଘ
ସାଧାରଣ କଲରାପତରିଆ ବାଘ ପରି କଳାବାଘମାନଙ୍କ ବିଭିନ୍ନ ପ୍ରକାରମାନ ହେଲା : ଆଫ୍ରିକୀୟ କଳାବାଘ (P. p. pardus), ଭାରତୀୟ କଳାବାଘ (P. p. fusca), ଇଣ୍ଡୋଚୀନୀ କଳାବାଘ (P. p. delacouri), ଜାଭା କଳାବାଘ (P. p. melas) ।
ଓଡ଼ିଶାର ସୁନ୍ଦରଗଡ଼ ଜିଲ୍ଲାର ଗର୍ଜ୍ଜନପାହାଡ଼ ସଂରକ୍ଷିତ ଅରଣ୍ୟରେ ଏକ କଳା କଲରାପତ୍ରିଆ ବାଘ ରହିଥିବା ଜଣାପଡ଼ିଥିଲା । "କବିନୀର ଭୂତ" ଦକ୍ଷିଣ ଭାରତର ଏକ ପ୍ରସିଦ୍ଧ କଳା କଲରାପତ୍ରିଆ ବାଘ । ସେହିପରି ତାଡୋବା ଜାତୀୟ ଉଦ୍ୟାନରେ ମଧ୍ୟ ଏକ କଳା କଲରାପତ୍ରିଆ ବାଘ ଠାବ ହୋଇଥିଲା ।
ଚିଡ଼ିଆଘରରେ କଳାବାଘ
ଚିଡ଼ିଆଘରେ ଥିବା ଅଣ୍ଡିରା ବା ମାଈ କଳାବାଘଠାରୁ କଳାବାଘଛୁଆ ଜନ୍ମ ହେବାର ସମ୍ଭାବନା ଅଧିକ । ତେଣୁ ଚିଡ଼ିଆଖାନାରେ ଥିବା କଳାବାଘମାନଙ୍କୁ ଅନେକ ବର୍ଷରୁ କଳାବାଘଛୁଆ ଜନ୍ମ କରିବା ପାଇଁ ବ୍ୟବହାର କରାଯାଇଆସୁଛି । ଏକ ବିରଳ ପ୍ରଜାତି ଭାବେ ବିଭିନ୍ନ ଦେଶମାନଙ୍କ ମଧ୍ୟରେ ଏମାନଙ୍କ ବ୍ୟବସାୟ ବା ଅଦଳବଦଳ ମଧ୍ୟ ହୋଇଆସିଛି । ଫଙ୍କ୍ ଓ ୱାଗ୍ନାଲଙ୍କ ବନ୍ୟଜନ୍ତୁ ଜ୍ଞାନକୋଶ ଅନୁସାରେ ଚିଡ଼ିଆଘରର କଳାବାଘଙ୍କ ପ୍ରଜନନ କ୍ଷମତା ବଣର କଳାବାଘଙ୍କଠାରୁ କମ୍ । ନିଜ ଜୀବନକାଳରେ ଚିଡ଼ିଆଘରର କଳା ମା’ ବାଘ ହାରାହାରି ୧.୮ ଛୁଆ ଜନ୍ମ କରୁଥିବା ବେଳେ ବଣରେ ଥିବା କଳା ମା’ ବାଘ ହାରାହାରି ୨.୧ ଛୁଆ ଜନ୍ମ କରିଥାଏ । ସଜାତି ପ୍ରଜନନ ଏହାର ମୁଖ୍ୟ କାରଣ ।
୧୯୮୦ ଦଶକର ପ୍ରଥମାର୍ଦ୍ଧରେ ଡୁବଲିନ୍ ଚିଡ଼ିଆଖାନାରୁ ୧୦ ବର୍ଷ ବୟସ୍କ “ଦ କବୱେବ୍ ପାନ୍ଥର୍” ନାମକ ଏକ କଳା କଲରାପତରିଆ ବାଘୁଣୀ ଗ୍ଲାସଗୋ ଚିଡ଼ିଆଖାନାକୁ ସ୍ଥାନାନ୍ତରିତ ହୋଇଥିଲା । ସେଠାରେ ୭ ବର୍ଷ ରହିବା ପରେ ତାକୁ ମାଦ୍ରିଦ୍ ଚିଡ଼ିଆଖାନାକୁ ସ୍ଥାନାନ୍ତରିତ କରାଗଲା । ଏହି ବାଘୁଣୀର ଦେହ କଳା ଓ ସ୍ଥାନେ ସ୍ଥାନେ ଧଳା ଲୋମ ରହିଥିଲା । ଦୂରରୁ ଦେଖିଲେ ତା’ଦେହସାରା ବୁଢ଼ୀଆଣି ଜାଲ ଥିବାର ଭ୍ରମ ସୃଷ୍ଟି ହେଉଥିଲା । ଏହି ବାଘୁଣୀଟି ଶ୍ୱେତକୁଷ୍ଠ (ଈଂରାଜୀରେ vitiligo)ରେ ଆକ୍ରାନ୍ତ ଥିବା ପରେ ଜଣା ପଡ଼ିଲା । କାରଣ ତା’ ଦେହରେ ଧଳା ଦାଗ ପରବର୍ତ୍ତୀ ସମୟରେ ବଢ଼ିବାକୁ ଲାଗିଲା ।  ଏହିପରି ଅନେକ “କବୱେବ୍ ପାନ୍ଥର୍” ବିଭିନ୍ନ ଚିଡ଼ିଆଘରେ ରହିଛନ୍ତି ।
କଳା ଜାଗୁଆର
ପ୍ରମୁଖ ଏଲୀଲ ହିଁ ଜାଗୁଆରମାନଙ୍କ ଶରୀରରେ ମେଲାନିନ୍ ଆଧିକ୍ୟର କାରଣ । ଏଥିପାଇଁ ସାଧାରଣ ଓ କଳା ଜାଗୁଆରର ମିଳନରୁ କଳା ଜାଗୁଆର ଛୁଆ ହେବା ସମ୍ଭବ । କିନ୍ତୁ ଦୁଇଟି ସାଧାରଣ ଜାଗୁଆରର ମିଳନରୁ କଳା ଜାଗୁଆରଛୁଆ ଜନ୍ମ ହୁଅନ୍ତି ନାହିଁ । ଏଲୀଲ ଯୋଗୁଁ କେତେକ ଜାଗୁଆର ଘନକଳା ରଙ୍ଗର ହୋଇଥିବା ବେଳେ ଆଉ କେତେକ ଅଳ୍ପ କଳା ହୋଇଥାନ୍ତି ।
ଆମେରିକୀୟ ମହାଦେଶର ଆଦିମ ଅଧିବାସୀମାନେ କଳା ଜାଗୁଆରକୁ ଏକ ଅନ୍ୟ ପ୍ରଜାତି ଭାବେ ଗଣନା କରୁଥିଲେ । ବ୍ରିଟିଶ୍ ପରିବେଶବିତ୍ ୱିଲିୟମ୍ ହେନେରି ହଡସନଙ୍କ ଭାଷାରେ : ସ୍ୱର୍ଣ୍ଣ ଲୋହିତ ଚମଡ଼ାରେ କଳା କଳା ଚିତାଦାଗ ବିଶିଷ୍ଟ ଜାଗୁଆର ଏକ ଅତି ସୁନ୍ଦର ପ୍ରାଣୀ । ପରିବେଶ ଅନୁସାରେ ଏମାନଙ୍କ ଶରୀରରେ କିଛି ଭିନ୍ନତା ପରିଲକ୍ଷିତ ହୁଏ । ଉଷ୍ମ ଜଳବାୟୁରେ ବସବାସ କରୁଥିବା ଇଣ୍ଡିଆନ୍ ଜନଜାତି ଏହି ପ୍ରାଣୀର ତିନୋଟି ପ୍ରକାର ଦେଖିଥିବା କୁହନ୍ତି । (ବି.ଦ୍ର. : କଲମ୍ବସ୍ ଆମେରିକୀୟ ମହାଦେଶରେ ପହଞ୍ଚି ଭାରତରେ ପହଞ୍ଚିଯାଇଛି ବୋଲି ଭାବିଥିଲେ । ଏହି ଭୂଖଣ୍ଡର ଆଦିମ ଜନଜାତିକୁ ଇଣ୍ଡିଆନ୍ କୁହାଯାଉଥିଲା ।) ଏହି ତିନି ପ୍ରକାରର ଜାଗୁଆର ହେଲେ : (୧) ଆକାରରେ ବଡ଼ ଜାଗୁଆର ଯାହାର ଦେହରେ ବଡ଼ ଗୋଲଗୋଲ ଚିତାଦାଗ ଥାଏ, (୨) ପାଣିରେ ପଶିବାକୁ ପସନ୍ଦ ନ କରୁଥିବା ଆକାରରେ ଛୋଟ ଜାଗୁଆର ଯାହାର ଦେହର ଚିତାଦାଗ ମଧ୍ୟ ଛୋଟ ଏବଂ (୩) କଳା ଜାଗୁଆର । କଳା ଜାଗୁଆରର ମେଲାନିନ୍ ଆଧିକ୍ୟ ବିଷୟରେ ଅଜ୍ଞାତ ଇଣ୍ଡିଆନ୍ ଜନଜାତି ମନରେ ଏହା ସମ୍ପର୍କରେ ଅନେକ ଭୁଲ ଧାରଣା ରହିଛି – ଏହା ଅନ୍ୟ ଜାଗୁଆରଠୁ ବଡ଼ ଓ ସମ୍ପୂର୍ଣ୍ଣ ଅଲଗା ପ୍ରକାରର ବାଘ, ସାଧାରଣ ଜାଗୁଆରଠାରୁ ଅଧିକ ଭୟଙ୍କର, ଏହାର ଡାକ ସାଧାରଣ ଜାଗୁଆରଠାରୁ ଭିନ୍ନ,  ନଦୀକୂଳିଆ ସ୍ଥାନ ଅପେକ୍ଷା ଏହା ଶୁଷ୍କତର ଜଂଗଲରେ ରହିବାକୁ ଭଲପାଏ, କଳାବାଘ କେବଳ କଳାବାଘୁଣୀ ସହିତ ସହବାସ କରେ ଓ ସେମାନଙ୍କ ଛୁଆ ମଧ୍ୟ କଳା ହିଁ ହୋଇଥାନ୍ତି ।
ଓଣ୍ଟାରିଓ (କାନାଡ଼ା)ର ବେରିସ୍ଥିତ ବେର୍ କ୍ରିକ୍ ବନ୍ୟପ୍ରାଣୀ ଅଭୟାରଣ୍ୟରେ “ଡାୟାବ୍ଲୋ” ନାମକ ଏକ କଳା ଜାଗୁଆର ସହିତ “ଲୋଲା” ନାମକ ଏକ ସିଂହୀର ଶଂକରରେ ଏକ କୋଇଲା ପରି କଳା ମାଈଛୁଆ ଓ ଚିତାଦାଗ ଥିବା ଈଷତ୍ ଖଇରିଆ ଅଣ୍ଡିରାଛୁଆର ଜନ୍ମ ହୋଇଥିଲା । ଏହି କୃତ୍ରିମ ଉପାୟରେ ସୃଷ୍ଟ ଜନ୍ତୁମାନଙ୍କୁ “ଜାଗ୍ଲାୟନ୍” କୁହାଗଲା । ଏଥିରୁ ଜଣାପଡ଼େ ଯେ ଜାଗୁଆରର ମେଲାନିନ୍ ଆଧିକ୍ୟ ବହନକାରୀ ଜିନ୍ ସିଂହୀର ସାଧାରଣ ରଙ୍ଗର ଜିନ୍ ଅପେକ୍ଷା ପ୍ରଭାବଶାଳୀ । ଆହୁରି ମଧ୍ୟ, କଳା କଲରାପତରିଆ ବାଘଙ୍କ ଚମଡ଼ାକୁ କୌଣସି ବାଘଛାଞ୍ଚ ଉପରେ ଚଢ଼ାଇ ସଂରକ୍ଷଣ କରି ରଖିଲେ ତାହା କ୍ରମଶଃ ଲାଲ କଳଙ୍କ ରଂଗର ହୋଇଯାଏ । ଅପରପକ୍ଷେ କଳା ଜାଗୁଆରର ଚମଡ଼ା ଧୀରେ ଧୀରେ ଚକଲେଟ୍ ପରି ରଂଗର ହୋଇଯାଏ ।
କଳା କୁଗାର୍ ବା କଳା ପୁମା
ଉତ୍ତର ଆମେରିକାର କୁଗାର୍ ବା ପୁମା ଜାତୀୟ ବାଘରେ ମାତ୍ରାଧିକ ମେଲାନିନ୍ ଆଜି ପର୍ଯ୍ୟନ୍ତ କେବେ ପରିଲକ୍ଷିତ ହୋଇନାହିଁ । କିନ୍ତୁ “ଉତ୍ତର ଆମେରିକୀୟ ବ୍ଲାକ୍ ପ୍ୟାନ୍ଥର୍” ଦେଖାଯିବାର କେତେକ ଘଟଣା ଗୁଜବ ନା ସତ୍ୟ ତାହା କାହାରିକୁ ଜଣା ନାହିଁ । ବ୍ଲାକ୍ ପ୍ୟାନ୍ଥରର ଆକାର ବଡ଼ ବୋଲି ଉତ୍ତର ଆମେରିକୀୟ ଦେଖଣାହାରୀଙ୍କ ମତ ଭ୍ରାନ୍ତିକର ଓ ଭୁଲ ପ୍ରଜାତିର ଜୀବକୁ ବ୍ଲାକ୍ ପ୍ୟାନ୍ଥର୍ ବୋଲି କୁହାଯାଉଥାଇପାରେ ବୋଲି ବିଶେଷଜ୍ଞମାନେ ମତ ଦିଅନ୍ତି । ଚୋକ୍ଟାଓର ଲୋକକଥାରେ ପେଚା ଓ ବ୍ଲାକ୍ ପ୍ୟାନ୍ଥରଙ୍କୁ ଏକତ୍ରିତ ଭାବେ ମୃତ୍ୟୁର ପ୍ରତୀକ ବୋଲି ବିଶ୍ୱାସ କରାଯାଏ ।
୧୭୪୯ ମସିହାରେ ଫରାସୀ ପରିବେଶବିତ୍ ଜୋର୍ଜେସ୍-ଲୁଇ ଲେକ୍ଲେର୍କ୍ କଳା କୁଗାର୍ ବିଷୟରେ ଲେଖିଥିଲେ :
କାୟେନସ୍ଥିତ ରାଜାଙ୍କ ବୈଦ୍ୟ ଏମ୍. ଡେ ଲା ବୋର୍ଡେ ମୋତେ ସୂଚନା ଦେଲେ ଯେ, ଦକ୍ଷିଣ ଆମେରିକୀୟ ମହାଦେଶରେ ତିନି ପ୍ରକାରର ହିଂସ୍ର ଜନ୍ତୁ ଦେଖିବାକୁ ମିଳେ । ପ୍ରଥମ ହେଲା ଜାଗୁଆର ଯାହାକୁ ବାଘ ମଧ୍ୟ କୁହାଯାଏ, ଦ୍ୱିତୀୟ ପ୍ରକାରର ପଶୁ କୁଗାରକୁ ତାହାର ଲାଲ୍ ରଂଗର ଲୋମ ପାଇଁ ଲାଲ୍ ବାଘ ମଧ୍ୟ କୁହାଯାଏ । ପ୍ରାୟ ୯୦ କିଲୋଗ୍ରାମ୍ ଓଜନବିଶିଷ୍ଟ ଜାଗୁଆରର ଆକାର ବଡ଼ ବୁଲ୍ କୁକୁର ପରି ଓ କୁଗାର ଛୋଟ, କମ୍ ଭୟଙ୍କର ଓ ଆଖପାଖରେ ଏତେ ବେଶୀ ଦେଖାଯାଏନାହିଁ । ଏହି ଦୁଇ ପ୍ରଜାତିର ବାଘ ପ୍ରାୟ ୬ ବର୍ଷରେ ପ୍ରାପ୍ତବୟସ୍କ ହୁଅନ୍ତି । ଏକ ତୃତୀୟ ପ୍ରକାରର ପ୍ରଜାତି ବିଷୟରେ ସେ ଆହୁରି କୁହନ୍ତି ଯେ ଏହି ପ୍ରଜାତିକୁ କଳାବାଘ କୁହାଯାଏ ଓ ଏହାକୁ କଳା କୁଗାର୍ ଭାବି ଏହାର ଏକ ଚିତ୍ର ଏଠାରେ ରଖୁଛୁ । ୧୮ କିଲୋଗ୍ରାମରୁ ଅଧିକ ଜଣାପଡ଼ୁନଥିବା ଏହି ଜନ୍ତୁଟିର ମୁଣ୍ଡ ସାଧାରଣ କୁଗାରଠାରୁ ଛୋଟ, କିନ୍ତୁ ଏହାର ଏକ ଲମ୍ବା ଲାଞ୍ଜ ଓ ଦେହସାରା କଳା ଲୋମ ରହିଥାଏ । କଳାବାଘୁଣୀ ଗଛର କୋରଡ଼ରେ ନିଜ ଛୁଆଙ୍କୁ ଲୁଚାଇ ରଖେ ଓ ସେମାନଙ୍କ ଲାଳନପାଳନ କରେ ।
ଥୋମାସ୍ ପେନ୍ନାଣ୍ଟ୍ ମଧ୍ୟ କଳା କୁଗାରର ଏକ ବର୍ଣ୍ଣନା ଦେଇ କୁହନ୍ତି ଯେ : କଳାବାଘର ମୁଣ୍ଡ କଳା ରଂଗର; ପାର୍ଶ୍ୱ, ପାଦ, ଗୋଡ଼ର ଆଗପଟ, ଲାଞ୍ଜ ଆଦି କଳା ଚିକ୍କଣ ଲୋମରେ ଭରା; ଏହାର ଉପର ଓଠ ଧଳା; ଏହାର ଆଖି ଉପରେ ଲମ୍ବା ଲୋମ ଓ ପାଟି ଉପରେ ଲମ୍ବା ନିଶ ଥାଏ; ଏହାର ତଳପେଟ, ଗୋଡ଼ର ପଛପଟ, ପଞ୍ଝା ଆଦି ଧଳା ବା ପାଉଁଶିଆ ରଂଗର; କାନ ଗୋଜାଗୋଜା; ଏହା ବଡ଼ ହୋଇ ଗୋଟିଏ ବର୍ଷର ବାଛୁରୀ ଆକାରର ହୁଏ; ଇଣ୍ଡିଆନ୍ ପ୍ରଜାତିର ଲୋକଙ୍କୁ ଆତଙ୍କିତ କରି ରଖିଥିବା ଏହି ଜନ୍ତୁ ବଳଶାଳୀ, ଅତି ହିଂସ୍ର ସ୍ୱଭାବର ଓ ଏକ ବିକଳ ପ୍ରଜାତି । ୧୭୮୧ରେ ଥୋମାସ୍ ପେନ୍ନାଣ୍ଟଙ୍କ ଲେଖାର ଅନୁବାଦ କରିଥିବା ସ୍ମେଲି ମତ ରଖନ୍ତି ଯେ – ଏହି ବର୍ଣ୍ଣନା ଲଣ୍ଡନରେ କିଛି ବର୍ଷପୂର୍ବେ ରଖାଯାଇଥିବା ଦୁଇଟି କଳା ଜାଗୁଆରଙ୍କୁ ଦେଖି ଦିଆଯାଇଥାଇପାରେ ।
ଅଷ୍ଟ୍ରେଲିଆରେ ବ୍ଲାକ୍ ପ୍ୟାନ୍ଥର୍
ଅଷ୍ଟ୍ରେଲିଆର ଭିକ୍ଟୋରିଆ, ନ୍ୟୁସାଉଥୱେଲ୍ସ୍, ପଶ୍ଚିମ ଅଷ୍ଟ୍ରେଲିଆର ଗ୍ରାମ୍ୟ ଅଞ୍ଚଳରେ କଳାବାଘ ବୁଲିବାର ଦେଖାଯାନ୍ତି । ଅଷ୍ଟ୍ରେଲିଆର ଏହି “ଭୂତ ପ୍ୟାନ୍ଥର୍” ବିଲେଇ, କୁକୁର ଓ ଅନ୍ୟ ଗୃହପାଳିତ ଗୋରୁ ମାରି ଉଠାଇ ନେଇଯାନ୍ତି । “ଏନିମଲ୍-ଏକ୍ସ୍ ନ୍ୟାଚୁରାଲ୍ ମିଷ୍ଟ୍ରିସ୍” ଏହି “ଭୂତ ପ୍ୟାନ୍ଥର୍”ମାନଙ୍କ ଉପରେ ଅନୁସନ୍ଧାନ କରୁଥିଲା । ସ୍ଥାନୀୟ ଗବେଷକ ମାଇକ୍ ୱିଲିୟମ୍ସ୍ ସେ ଅଞ୍ଚଳରେ ମିଳୁଥିବା ପଶୁଙ୍କ ଲୋମ, ମଳରୁ ସେଗୁଡ଼ିକ କୁକୁର ବା ବିଲେଇ ବୋଲି ଜଣା ପଡ଼ନ୍ତି । ୱିଲିୟମ୍ସଙ୍କ ମତରେ ଚିଡ଼ିଆଘରେ ଥିବା କଲରାପତରିଆ ବାଘର ଲୋମ, ମଳ ଇତ୍ୟାଦିଠାରୁ ଏହା ଯଥେଷ୍ଟ ଭିନ୍ନ । କିନ୍ତୁ ଯେଉଁ ପରୀକ୍ଷାଗାରରେ ଏହା ପରୀକ୍ଷଣ ହେଉଥିଲା ତାହା ଏହିସବୁ ଲୋମ ଓ ମଳର ପରୀକ୍ଷଣ ସଠିକ୍ ଭାବରେ କରିପାରିନଥିଲା ଓ ଏହାର ପରିଚୟ କୌଣସି ଅଧ୍ୟାୟରେ ଦିଆଯାଇ ନଥିଲା ।
ଆଭାଷୀ ମେଲାନିନ୍ ଆଧିକ୍ୟ
କେତେକ କ୍ଷେତ୍ରରେ କଲରାପତରିଆ ବାଘଙ୍କଠାରେ ମେଲାନିନ୍ ଆଧିକ୍ୟ ଥିବାର ଆଭାଷ ମିଳେ କିନ୍ତୁ ଏହାକୁ ମେଲାନିନ୍ ଆଧିକ୍ୟ ବୋଲି କହିହେବନାହିଁ । ଏମାନଙ୍କ ଛାଲର ରଙ୍ଗ ସାଧାରଣ କଲରାପତରିଆ ବାଘ ପରି କିନ୍ତୁ କଳା ଚିତାଦାଗ ଅପେକ୍ଷାକୃତ ନିକଟତର ହୋଇଥାନ୍ତି ଓ ଏଥିପାଇଁ ଏମାନଙ୍କ ଶରୀରର ଖଇରିଆ ରଙ୍ଗ ଅଧିକାଂଶ ସ୍ଥାନରେ ଲୁଚିଯାଏ ।
ସାଂସ୍କୃତିକ ଓ ସାହିତ୍ୟିକ ରଚନାରେ କଳାବାଘ
- ରୁଡ୍ୟାର୍ଡ୍ କିପଲିଂଗଙ୍କଦ୍ୱାରା ଲିଖିତ ପ୍ରସିଦ୍ଧ “ଦ ଜଙ୍ଗଲ ବୁକ୍” ପୁସ୍ତକରେ ମଣିଷ ଛୁଆ “ମୋଗଲି”ର ବନ୍ଧୁ ଓ ଶିକ୍ଷକ “ବଗୀରା” ଚରିତ୍ରଟି ଏକ କଳା କଲରାପତରିଆ ବାଘ । - ଏକ ଆଫ୍ରିକୀୟ-ଆମେରିକୀୟ ରାଜନୈତିକ ସଂସ୍ଥାର ନାମ ମଧ୍ୟ “ଦ ବ୍ଲାକ୍ ପ୍ୟାନ୍ଥର୍” ।
- ମାର୍ଭେଲ୍ କମିକ୍ସରେ “ଦ ବ୍ଲାକ୍ ପ୍ୟାନ୍ଥର୍” କାଳ୍ପନିକ ଆଫ୍ରିକୀୟ ଦେଶ ୱାକାଣ୍ଡାର ଏକ ମହା ନାୟକ ବା ସୁପର୍ ହିରୋ ।
- ଶିକାରୀ ଓ ଲେଖକ କେନ୍ନେଥ୍ ଆଣ୍ଡରସନ୍ ନିଜ ପୁସ୍ତକ “ଦ ବ୍ଲାକ୍ ପ୍ୟାନ୍ଥର୍ ଅଫ୍ ଶିବାନୀପଲ୍ଲୀ”ରେ ସେ ଶିକାର କରିଥିବା ଏକ କଳା କଲରାପତରିଆ ବାଘର କଥା ଉଲ୍ଲେଖ କରିଛନ୍ତି ।
କଳାମହାବଳ ବାଘ
କଳାରଙ୍ଗର ବଡ଼ବାଘ, ମହାବଳବାଘର ଏକ ମେଲାନିନ୍ ଆଧିକ୍ୟବିଶିଷ୍ଟ ବାଘ ଓ କୌଣସି ଅନ୍ୟ ପ୍ରଜାତି ନୁହେଁ ।  ପଟାଦାଗବିହୀନ ଓ ସମ୍ପୂର୍ଣ୍ଣ୍ଣ କଳାରଙ୍ଗର ମହାବଳବାଘର ଉଲ୍ଲେଖ କେତେକ ଲେଖା ଓ ବର୍ତ୍ତମାନ ହଜିଯାଇଥିବା ଏକ ଚିତ୍ରରେ ରହିଥିଲା । ପ୍ରକୃତରେ ଅଧିକାଂଶ ସମୟରେ ପଟାଦାଗ ରହିଥାଏ କିନ୍ତୁ କଳାଲୋମ ଆଢ଼ୁଆଳରେ ଦିଶେନାହିଁ । ବର୍ତ୍ତମାନ ସମୟରେ ଚିହ୍ନଟ ହୋଇଥିବା କଳା ମହାବଳବାଘ ଆଭାଷୀ ମେଲାନିନ୍ ଆଧିକ୍ୟବିଶିଷ୍ଟ ବାଘ । ଏମାନଙ୍କ ଶରୀରରେ ସାଧାରଣ ମହାବଳବାଘଠାରୁ ମୋଟା ମୋଟା ଓ ଅଳ୍ପ ବ୍ୟବଧାନରେ ପଟାଦାଗ ଥାଏ । ତେଣୁ ପଟାଦାଗ ଶରୀରରେ ଅଧିକ ଭାଗ ଆବୃତ୍ତ କରିରଖେ ଓ ଖଇରିଆ / ହଳଦିଆ ଭାଗ କମ୍ ଦେଖାଯାଏ । ସଜାତି ପ୍ରଜନନ ଯୋଗୁଁ ଏପରି ବାଘଙ୍କ ସଂଖ୍ୟା ବଢ଼ୁଛି ବୋଲି କେତେକ ମତ ରଖନ୍ତି । ଏହିପରି ବାଘଙ୍କ ଆକାର ଛୋଟ । ଏହାର ଅନେକ ସମ୍ଭାବନା ଥାଇପାରେ - ସଜାତି ପ୍ରଜନନ ବା ବଡ଼ କଲରାପତପିଆ ବାଘକୁ ଭୁଲରେ ଲୋକେ ମହାବଳବାଘ ବୋଲି ଭାବିବା ଅସମ୍ଭବ ନୁହେଁ । ଓଡ଼ିଶାର ଶିମିଳିପାଳ ଜାତୀୟ ଅଭୟାରଣ୍ୟରେ ଏପରି ମେଲାନିନ୍ ଆଧିକ୍ୟବିଶିଷ୍ଟ ମହାବଳବାଘ ରହିଥିବାର ସୂଚନା ଅଭୟାରଣ୍ୟର କ୍ୟାମେରାଟ୍ରାପ୍ଦ୍ୱାରା ଜଣାପଡ଼ିଛି ।
ଆଧାର
ଶ୍ରେଣୀ:ବଡ଼ ବିଡ଼ାଳ
ଚାର୍ଲସ ଡାରଉଇନ
ଚାର୍ଲସ୍ ଡାରଉଇନ୍ ହେଉଛନ୍ତି ବିଶ୍ୱବିଖ୍ୟାତ ପ୍ରକୃତିବାଦୀ  ଏବଂ ଭୂତତ୍ତ୍ୱବିଜ୍ଞାନୀ | “ବିବର୍ତ୍ତନବାଦ"ର ପୁରୋଧା ଭାବେ ସେ ଅଶେଷ ଖ୍ୟାତ | ସେ ପ୍ରଥମେ ପ୍ରମାଣିତ କରିଥିଲେ ଯେ ପୃଥିବୀର ପ୍ରତ୍ୟେକ ଶ୍ରେଣୀର  ପ୍ରାଣୀର ପୁର୍ବଜ ହେଉଛନ୍ତି ଏକ ଅର୍ଥାତ ପ୍ରତ୍ୟେକ ପ୍ରାଣୀର ସୃଷ୍ଟି ଗୋଟିଏ ପ୍ରାଣୀରୁ ହୋଇଛି | ଯୁଗ୍ମ ଭାବେ ଡାରଉଇନ୍ ଏବଂ ଆଲଫ୍ରେଡ୍  ରସେଲ୍ ୱାଲେସ ଏକ ବୈଜ୍ଞାନିକ ମତପୋଷଣ  କରିଥିଲେ ଯେଉଁଥିରେ ସେ ଦର୍ଶାଇ ଥିଲେ ଯେ ବିବର୍ତ୍ତନବାଦର ଶାଖା ପ୍ରଶାଖାର ନିମନ୍ତେ "ପ୍ରାକୃତିକ ଚୟନ(ନାଚୁରାଲ୍ ସିଲେକ୍ସନ୍ )" ଦାୟୀ |୧୮୫୯ ମସିହାରେ ସେ ଏକ ପୁସ୍ତକ ପ୍ରକାଶ କରିଥିଲେ ଯାହାର ନାମ ଥିଲା "ଅନ୍ ଦି ଅରିଜିନ୍ ଅଫ୍ ସ୍ପେସିଜ୍ '| ଏହି ପୁସ୍ତକଟି ବୈଜ୍ଞାନିକ ସମୁଦାୟ ଏବଂ ସାଧାରଣ ଲୋକଙ୍କ ମଧ୍ୟରେ ଖୁବ୍ ଲୋକପ୍ରିୟ ହୋଇପାରିଥିଲା | ୧୮୭୦ ମସିହା ସୁଦ୍ଧା ବିବର୍ତ୍ତନବାଦକୁ ସମସ୍ତେ  ଆପଣେଇପାରିଥିଲେ | ଡାରଉଇନଙ୍କ ବୈଜ୍ଞାନିକ ମତ ପ୍ରାଣୀ ବିଜ୍ଞାନକୁ ଏକ ନୂତନ ଦିଗନ୍ତ ପ୍ରଦାନ କରିଥିଲା | ଏହା ମଧ୍ୟ ଜୀବନର ବିବିଧତାକୁ ଅନେକ ପରିମାଣରେ ବୁଝାଇବାରେ ସକ୍ଷମ ହୋଇପାରିଥିଲା |
ବାଲ୍ୟ ଜୀବନ ଏବଂ ଶିକ୍ଷା
ଡାରଉଇନଙ୍କ ଜନ୍ମ ୧୨ ଫେବୃୟାରୀ ୧୮୦୯ ମସିହାରେ ଏକ ଧନୀ ପରିବାରେ ଶ୍ରୀଉବରୀ,ଶ୍ରୋଫଶାୟର୍,ଇଂଲଣ୍ଡରେ ହୋଇଥିଲା |ପିତା ରର୍ବଟ ଡାରଉଇନ୍ ଏବଂ ମାତା ସୁଶାନା ଡାରଉଇନ୍ ୬ ଜଣ ସନ୍ତାନସନ୍ତତି ମଧ୍ୟେ ସେ ପଂଚମ ସନ୍ତାନ ଥିଲେ |ଡାରଉଇନଙ୍କ ପିତା ଜଣେ ଚିକିସ୍ଚକ ଥିଲେ| ଛୋଟ ବେଳୁ ଚାର୍ଲ୍ସ୍ଙ୍କ ପ୍ରାକୃତିକ ବିଜ୍ଞାନରେ ଥିଲା |୧୮୨୫ ମସିହାରେ ସେ ପିତାଙ୍କ ଅଧିନରେ ଡାକ୍ତରୀ ସେବା ଆରମ୍ଭ୍ କଲେ |  କିନ୍ତୁ ଡାକ୍ତରୀ ପଢାଠାରୁ ତାହାଙ୍କର ମନ ପ୍ରକୃତିରେ ଥିଲା ଯାହା ନିମନ୍ତେ ଡାକ୍ତରୀ ପଢାରେ ଅବହେଳା ହେଲା | ୟୁନିଭର୍ସିଟି ଅଫ୍ କାମ୍ବ୍ରିଜ୍( ଖ୍ରୀଷ୍ଟ୍ କଲେଜ୍ )ରେ ଅଧ୍ୟୟନ ତାହାଙ୍କୁ ପ୍ରାକୃତିକ ବିଜ୍ଞାନରେ ଅଧିକ ଉତ୍ସାହିତ କରିଥିଲା | ଏଚ୍ .ଏମ୍ .ଏସ୍ ବିଗଲ୍ରେ ୫ ବର୍ଷୀୟା ସାମୁଦ୍ରିକ ଯାତ୍ରା ତାହାଂକୁ ଜଣେ ସୁପରିଚିତ ଭୂବୈଜ୍ଞାନିକ ରୂପେ  ଅଧିସ୍ଥାନ କରିବାରେ ସହାୟ ହୋଇଥିଲା | ଜୀବଜନ୍ତୁ ଏବଂ ସେମାନଙ୍କର ଭଗ୍ନାବଶେଷର ଭୌଗଳିକ ବିବଣ୍ଟନରେ ଡାରଉଇନ୍ ବିଶେଷ ଭାବେ ଅନୁପ୍ରାଣିତ ହୋଇଥିଲେ ଏବଂ ସେ ବିଷୟରେ ଗବେଷଣା ଆରମ୍ଭ କରିଥିଲେ | ୧୮୩୮ ମସିହାରେ ସେ "ଥିଓରି ଅଫ୍ ନାଚୁରାଲ୍ ସିଲେକ୍ସନ୍"ର ଘୋଷଣା କରିଥିଲେ |
ଏଚ୍ଏମ୍ଏସ୍ ବିଗଲରେ ସାମୁଦ୍ରିକ ଯାତ୍ରା
ଡାରଉଇନ୍ ତାଙ୍କ ବିଖ୍ୟାତ ସାମୁଦ୍ରିକ ଯାତ୍ରା ୨୭ ଡିସେମ୍ବେର୍ ୧୮୩୧ରେ ଆରମ୍ଭ କରିଥିଲେ | ସେ ୫ ବର୍ଷ ଭ୍ରମଣ କରିଥିଲେ | ଡାରଉଇନ୍ ୫ ବର୍ଷ ମଧ୍ୟରେ ଅନେକାଂଶ ସମୟ ଭୂତତ୍ତ୍ୱ ଏବଂ ସାମୁଦ୍ରିକ ଜୀବମାନଂକ ଉପରେ ଗବେଷଣା କରିବାରେ ଅତିବାହିତ କରିଥିଲେ | ଏହିସବୁ ବିଷୟ ପରେ ପୁସ୍ତିକା "ଅନ୍ ଦି ଅରିଜିନ୍ ଅଫ୍ ସ୍ପେସିଜ୍"ର ରୂପରେଖ ନେଇଥିଲା | ଏଚ୍ଏମ୍ଏସ୍ ବିଗଲ୍ ଜାହାଜ ଦକ୍ଷିଣ ଅମେରିକାର ସମୁଦ୍ରତଟ ଭ୍ରମଣ କରିଥିଲା |ଏହି  ସାମୁଦ୍ରିକ ଯାତ୍ରା ଡାରଉଇନ୍ କଂ ସାମାଜିକ ,ରାଜନୈତିକ ଏବଂ ମାନବବିଜ୍ଞାନ ବିଚାରଧାରାକୁ ଅତିମାତ୍ରାରେ ପ୍ରଭାବିତ କରିଥିଲା |
ଗବେଷଣା
ଇଂଲଣ୍ଡ୍ ପ୍ରତ୍ୟାବର୍ତନ କରିବା ବେଳକୁ ଡାରଉଇନ୍ ଅନେକ ଖ୍ୟାତି ଅର୍ଜନ କରିସାରିଥିଲେ | ୧୮୩୬ ମସିହା ମଧ୍ୟ ଡିସେମ୍ବେର୍ରେ ସେ କ୍ୟାମ୍ବ୍ରିଜ୍ରେ ସେ  ନିଜର ପତ୍ରିକା  ରଚନା କରିବା ଆରମ୍ଭ କରିଥିଲେ | ଡାରଉଇନ୍ ତାଙ୍କ ଗବେଷଣା ପାଇଁ ଜିଓଗ୍ରାଫିକାଲ୍ ସୋସାଇଟିର  ସଭ୍ୟଭାବେ  ନିର୍ବାଚିତ  ହୋଇଥିଲେ | ଡାରଉଇନ୍ ଅନୁମାନ କରିଥିଲେ ଯେ "ଗୋଟିଏ ପ୍ରଜାତି ଅନ୍ୟ ଏକ ପ୍ରଜାତିକୁ ପରିବର୍ତିତ ହେଉଛି "| ଏହା ରିଆ ପକ୍ଷୀ ଏବଂ ମାକ୍ରୋଚେନିଆ ପ୍ରଜାତିର ଭୌଗଳିକ ବିତରଣକୁ ବୁଝାଇବାରେ ସହାୟ ହେଇଥିଲା | ଅନ୍ୟ ଏକ ପୁସ୍ତକରେ ସେ ପରିବର୍ତିତ ପରିବେଶ ସହ ଖାପଖୁଇବା ପାଇଁ ପ୍ରଜାତିର ପରିବର୍ତ୍ତନ ହେଉଛି ବୋଲି ଦର୍ଶାଇଥିଲେ |ଏହା ଗାଲାପାଗୋସ କଇଁଛ, ମକିଂଗବର୍ଡ଼ ଏବଂ ରିଆ ପକ୍ଷୀର ପରିବର୍ତ୍ତନକୁ ବୁଝାଇବାରେ ସକ୍ଷମ ହୋଇଥିଲା | "ଅନ୍ ଦି ଅରିଜିନ୍ ଅଫ୍ ସ୍ପେସିଜ୍ " ପ୍ରକାଶନ ଅଭୁତପୁର୍ବ ସଫଳତା ପାଇଲା | ଡାରଉଇନ୍ ନିଜ ସିଦ୍ଧାନ୍ତ ଏହି ରୂପେ ଉପସ୍ଥାପନା କରିଥିଲେ,”ଯେହେତୁ ଅଧିକରୁ ଅଧିକ ସଂଖ୍ୟକ ପ୍ରାଣୀ ପ୍ରତ୍ୟେକ ପ୍ରଜାତିରୁ ଜନ୍ମ ନେଉଛନ୍ତି ପ୍ରତ୍ୟେକ ପ୍ରାଣୀ ଜୀବନଯାପନ ପାଇଁ ସମାନ ପରିବେଶରେ ସଂଘର୍ଷ କରୁଛନ୍ତି (struggle for existence)|ଯଦିଓ କୌଣସି ପ୍ରାଣୀର ସାମାନ୍ୟ ଭାବରେ କୌଣସି କାର୍ଯ୍ୟରେ ଅଗ୍ର ତେବେ ସେହି ପ୍ରାଣୀର ବଂଚିବାର ସମ୍ଭାବନା ସେହି ପରିବେଶରେ ଅନ୍ୟ ମାନଂକଠାରୁ ଅଧିକ | ତେଣୁ ସେହି ବଛାଯାଇଥିବା ପ୍ରାଣୀ ଏକ ନୂଆ ତଥା ପରିବର୍ତିତ ରୂପ ଧାରଣ କରିବା ଦିଗରେ ଅଗ୍ରସର ହେବ (natural selection)|”
ପୁସ୍ତକ ଉପରେ ପ୍ରତିକ୍ରିୟା
"ଅନ୍ ଦି ଅରିଜିନ୍ ଅଫ୍ ସ୍ପେସିଜ୍ " ଉପରେ ଅନ୍ତର୍ଜାତିକ ପ୍ରତିକ୍ରିୟା ପ୍ରକାଶ ପାଇଲା | ଖରାପ ସ୍ୱାସ୍ଥ୍ୟ ଡାରଉଇନ୍କୁ ସାର୍ବଜନିକ ଜନମାନସରୁ ଦୁରେଇ ରଖିଥିଲା କିନ୍ତୁ ସେ ବୈଜ୍ଞାନିକ ପ୍ରତିକ୍ରିୟା ,ସମ୍ବାଦପତ୍ର ସମୀକ୍ଷା ,ବ୍ୟଗଂ ଉପରେ ନିଜର ନଜର ରଖିଥିଲେ ଏବଂ ନିଜର ମତାମତ ପତ୍ର ମାଧ୍ୟମରେ ଉପସ୍ଥାପିତ କରିଥିଲେ | ଚର୍ଚ୍ଚ୍ ଅଫ୍ ଇଂଲଣ୍ଡ୍ର ପ୍ରତିକ୍ରିୟା ମିଶ୍ରିତ ଥିଲା | ଡାରଉଇନିଜମ୍ ଏକ ବୈପ୍ଲବିକ ଚିନ୍ତାଧାରାରେ ପରିଚୟ ନେଲା ଯାହାକି ବିଜ୍ଞାନର ଧର୍ମ ଉପରେ ବିଜୟର ସୂଚକ ବହନ କରିଥିଲା | ବିବର୍ତ୍ତନବାଦ ପୁରୋଧା ରୂପେ ଡାରଉଇନ୍ ୩ ନଭେମ୍ବେର୍ ୧୮୬୪ ଦିନ ରୟାଲ୍ ସୋସାଇଟିର କୋପଲେ ମେଡାଲ୍ ପ୍ରାପ୍ତ କରିଥିଲେ | "ଅନ୍ ଦି ଅରିଜିନ୍ ଅଫ୍ ସ୍ପେସିଜ୍ "ର ବିଭିନ୍ନ ଭାଷାରେ ଅନୁବାଦ କରାଯାଇଥିଲା | ଯାହାକି ସମାଜର ବିଭିନ୍ନ ବର୍ଗର ସମୁଦାୟର ଧ୍ୟାନ ଆକର୍ଷିତ କରିଥିଲା |
ଦେହାନ୍ତ ଏବଂ ଅନ୍ତିମ କ୍ରିୟା
୧୮୮୨ରେ ଡାରଉଇନ୍ ଏକ ହୃଦୟଜନିତ ରୋଗରେ ପୀଡ଼ିତ ଥିଲେ | ତାହାଂକ ମୃତ୍ୟୁ ୧୯ ଏପ୍ରିଲ୍ ୧୮୮୨ ମସିହାରେ 'ଡାଉନ୍ ହାଉସ୍ 'ରେ ହୋଇଥିଲା | ଡାରଉଇନ୍ ତାହାଂକ ସମୟର ଜଣେ ମହାନ ବୈଜ୍ଞାନିକ ଥିଲେ | ଯାହାଂକ ନିକଟରେ ବୈପ୍ଲବିକ ଚିନ୍ତାଧାରା ଥିଲା | ଏହି ସମୟକୁ 'ଡାରଉଇନିଜମ୍ର ଏକ୍ଲିପସ୍ ' କୁହାଯାଏ କାରଣ ଅନେକ ବୈଜ୍ଞାନିକ କ୍ରମାଗତ ପ୍ରଚେଷ୍ଟା ସତ୍ତ୍ୱେ ଅନ୍ୟ କୌଣସି ବିକଳ୍ପ ଡାରଉଇନିଜମ୍ ବିପକ୍ଷରେ ଉପସ୍ଥାପନ କରିପାରିନଥିଲେ | ୧୯୩୦ରୁ ୧୯୫୦ ମଧ୍ୟରେ ବିବର୍ତ୍ତନବାଦ ବିକାଶ ତଥା ମେଣ୍ଡେଲିଆନ୍ ଜେନେଟିକ୍ସ୍ ଏବଂ ପପୁଲେସନ୍ ଜେନେଟିକ୍ସ୍ ଏହା ପ୍ରମାଣିତ କରିଥିଲା ଯେ ପ୍ରାକୃତିକ ଚୟନ ( natural selection) କ୍ରମବିକାଶ ଅଥବା ବିବର୍ତ୍ତନବାଦର ମୂଖ୍ୟ କାରଣ |
ଅଧିକ ତଥ୍ୟ
ଶ୍ରେଣୀ:୧୮୦୯ ଜନ୍ମ ଶ୍ରେଣୀ:୧୮୮୨ ମୃତ୍ୟୁ ଶ୍ରେଣୀ:ବୈଜ୍ଞାନିକ
କାର୍ତ୍ତିକ ବ୍ରତ
ଶିବପୁତ୍ର କାର୍ତ୍ତିକେୟଙ୍କ ଗୁଣ କୀର୍ତ୍ତି ସମ୍ପୂର୍ଣ୍ଣ ଅଲଗା ବୋଲି ତାଙ୍କ ନାମ ଅନୁସାରେ କାର୍ତ୍ତିକ ମାସର ପ୍ରଚଳନ ଅଛି। କାରଣ ଶିବ ପାର୍ବତୀଙ୍କ ଔରସରୁ ଜାତ ପୁତ୍ର ହିଁ ତାରକାସୁରକୁ ନିଧନ କରିବ୤ ଶିବ ପାର୍ବତୀଙ୍କ ବିବାହ ପରେ ଶୃଙ୍ଗାର ସମୟରେ ସେଠାରେ ବିଷ୍ଣୁ ପହଞ୍ଚିବା କ୍ଷଣି ମା’ ପାର୍ବତୀ ଅତ୍ୟନ୍ତ ଲଜ୍ଜିତ ହୋଇ ବିଷ୍ଣୁଙ୍କୁ ଅଶ୍ୱତ୍‌‌ଥ ବୃକ୍ଷ ଓ ଶିବଙ୍କୁ ବଟବୃକ୍ଷ ହୁଅ ବୋଲି ଅଭିଶାପ ଦେଲେ। ଏଣେ ଶିବଙ୍କର ରେତ ସ୍ଖଳନ ହେବା କ୍ଷଣି ଗଙ୍ଗାନଦୀ ତାକୁ ବହନ କରିନେବା ସମୟରେ କୃତ୍ତିକାଦି ଷଢ଼ ଦେବକନ୍ୟା ଗଙ୍ଗାରେ ସ୍ନାନ ସମୟରେ ସେମାନଙ୍କ ମୁଖରେ ରେତ ସ୍ଥାପନ ହେବାରୁ ସେମାନେ ଅନ୍ତସତ୍ତ୍ୱା ହେଲେ ଏବଂ ସେମାନଙ୍କଠାରୁ ଷଡ ମୁଖଧାରୀ କାର୍ତ୍ତିକେୟଙ୍କର ଜନ୍ମ ଶିବପାର୍ବତୀଙ୍କ ଅଗୋଚରରେ ସ୍ୱର୍ଗରେ ହେଲା। ସେ ବଡ଼ ହୋଇ ସ୍ୱର୍ଗରେ ଦେବତାଙ୍କ ସେନାପତି ହୋଇ ବ୍ରହ୍ମଚାରୀ ଜୀବନ କଟାଇଥିଲେ ଓ ମୟୁର ଯିଏକି ଆଜନ୍ମ ବ୍ରହ୍ମଚାରୀ ତାଙ୍କର ବାହାନ ହୋଇ ତାରକାସୁରକୁ ହତ୍ୟା କରିଥିଲେ। କାର୍ତ୍ତିକ ମାହାତ୍ମ୍ୟ ଅନୁସାରେ ତିନିପତ୍ନି ଥିବା ଦେବଦତ୍ତ ନାମକ ଜଣେ କର୍ତ୍ତବ୍ୟ ଓ ଧର୍ମନିଷ୍ଠ ବ୍ରାହ୍ମଣ କାବ୍ୟକୁବ୍‌ଜରେ ଜନ୍ମଗ୍ରହଣ କରିଥିଲେ। ପ୍ରତ୍ୟେକ ବର୍ଷ କାର୍ତ୍ତିକ ବ୍ରତ ନିଷ୍ଠାର ସହ ପାଳନ କରୁଥିଲେ ୤ ଦିନେ ସେ ସକାଳୁ ଗଙ୍ଗାରେ ସ୍ନାନ ପରେ ସୂର୍ଯ୍ୟଙ୍କୁ ଅର୍ଘ୍ୟ ଦେଇ ଗଡୁରେ ଥିବା ତୁଳସୀ ଜଳକୁ ନେଇ ଅଶ୍ୱତ୍‌‌ଥ ବୃକ୍ଷ ମୂଳରେ ଢ଼ାଳି କିଛି ଜଳ ସେଥିରୁ ସେ ବୃକ୍ଷ ଉପରେ ସିଞ୍ଚି ଦେବା କ୍ଷଣି ଗୋଟିଏ ପିଶାଚିନୀ ମୁକ୍ତି ପାଇ ସୁନ୍ଦର ଯୁବତୀ ରୂପରେ ତାଙ୍କ ସମ୍ମୁଖରେ ଠିଆ ହେଲା ଓ ପ୍ରଣାମ ଜଣାଇ କହିଲା, ‘ହେ ବ୍ରାହ୍ମଣ ଦେବତା ଆପଣ ମୋତେ ଜୀବଦାନ ଦେଇ ମୋର ପିତା ହେଲେ’। ଦେବଦତ୍ତ ଚକିତ ହେଲେ ଓ ପିତୃହୃଦୟ କରୁଣାରେ ତରଳି ଗଲା । ସେ ନିଜର ସଞ୍ଚିତ ପୂଣ୍ୟରୁ ଅଧା ସେ ଯୁବତୀକୁ ଦାନକଲେ । ଦେଖୁ ଦେଖୁ ସେ ଯୁବତୀର ମୁଖ ମଣ୍ଡଳରୁ ଅଧିକ ଜ୍ୟୋତି ବାହାରିବାକୁ ଲାଗିଲା ଓ ତାହା ଦେଖିବା ପରେ ସେ ତାଙ୍କର କାର୍ତ୍ତିକ ବ୍ରତ ଉଦ୍‌ଯାପିତ କଲେ । ଏହି ସମୟରେ ଦେବଦତ୍ତ ଦେଖିଲେ, ସ୍ୱର୍ଗରୁ ଗୋଟିଏ ଦେବଯାନ ବିମାନ ଅବତରଣ କଲା ଓ ସେ ଦାନ କରିଥିବା କାର୍ତ୍ତିକ ବ୍ରତରୁ ଅଧେ ପୁଣ୍ୟ ବଳରେ ପିଶାଚିନୀ ମୋକ୍ଷ ପ୍ରାପ୍ତ ହୋଇ ବୈକୁଣ୍ଠଗାମୀ ହେବା ପୂର୍ବରୁ ପ୍ରଣାମ ଜଣାଇ ବିଦାୟ ଦେବାକୁ ଅନୁରୋଧ କଲେ । କାରଣ ଯାହା ଜନ୍ମ ଜନ୍ମ ଧରି ସମ୍ଭବ ହୋଇପାରି ନଥିଲା ତାହା ଆପଣଙ୍କର କାର୍ତ୍ତିକ ବ୍ରତ ପୁଣ୍ୟର ଅଧେ ଦାନଦ୍ୱାରା ସମ୍ଭବ ହୋଇପାରିଲା । ହେ ତ୍ରିପତ୍ନିଙ୍କର ସ୍ୱାମୀ, ଆପଣଙ୍କ ଏ ପୁଣ୍ୟ ବଳରେ ତ୍ରେତୟା ଯୁଗରେ ଆପଣ ରାଜା ଦଶରଥ ହେବେ ଓ ଆପଣଙ୍କର ରାମ, ଭରତ, ଲକ୍ଷ୍ମଣ ଓ ଶତ୍ରୁଘ୍ନ ପରି ୪ପୁତ୍ର ହେବେ ୤ ସେଥିପାଇଁ କାର୍ତ୍ତିକ ମାସରେ ସୂର୍ଯ୍ୟ ପୂଜା, ତୁଳସୀ ବୃକ୍ଷ ପୂଜା ଓ ବାଲୁଙ୍କା ପୂଜା କରି ଶ୍ରୀ ଜଗନ୍ନାଥ ଦର୍ଶନ କଲେ ଅନେକ ଜନ୍ମର ପାପ ତାପ ବିନାଶ ହୋଇଥାଏ ବୋଲି ବିଦିତ ଅଛି ।
ଅନ୍ତର୍ଜାତୀୟ ମାତୃଭାଷା ଦିବସ
ଅନ୍ତର୍ଜାତୀୟ ମାତୃଭାଷା ଦିବସ ପ୍ରତିବର୍ଷ ଫେବୃଆରୀ ୨୧ ତାରିଖରେ ବିଶ୍ୱବ୍ୟାପୀ ଭାଷାଗତ ଓ ଚଳଣିଗତ ବିଭିନ୍ନତା ତଥା ବହୁ ଭାଷା ପଣ ପ୍ରଚାର ନିମନ୍ତେ ପାଳିତ ହୋଇଥାଏ । ଏହା ପ୍ରଥମେ ଇଉନେସ୍କୋଦ୍ୱାରା ୧୯୯୯ ମସିହା ନଭେମ୍ବର ୧୭ରେ ଆରମ୍ଭ ହୋଇଥିଲା । ଏହାର ପାଳନ ପ୍ରଥମେ ମିଳିତ ଜାତିସଂଘ ସାଧାରଣ ସଭାରେ ୨୦୦୮ ମସିହା ଅନ୍ତର୍ଜାତୀୟ ଭାଷା ବର୍ଷରେ ଗୃହୀତ ହୋଇଥିଲା ।
ଅନ୍ତର୍ଜାତୀୟ ମାତୃଭାଷା ଦିବସ ୨୦୦୦ ମସିହା ଫେବୃଆରୀ ପରଠାରୁ ପ୍ରତିବର୍ଷ ଭାଷାଗତ ଓ ଚଳଣିଗତ ବିଭିନ୍ନତା ତଥା ବହୁ ଭାଷା ପଣ ପ୍ରଚାର ନିମନ୍ତେ ପାଳିତ ହୋଇଆସୁଛି । ଏହି ଦିବସଟି ୧୯୫୨ ମସିହାରେ ସେତେବେଳର ପାକିସ୍ତାନରେ ବଙ୍ଗଳା ଭାଷାକୁ ଦୁଇଟି ରାଷ୍ଟ୍ରୀୟ ଭାଷାର ମାନ୍ୟତା ଦାବୀ କରୁଥିବା ଢାକା ବିଶ୍ୱବିଦ୍ୟାଳୟ, ଜଗନ୍ନାଥ ବିଶ୍ୱବିଦ୍ୟାଳୟ, ଢାକା ମେଡ଼ିକାଲ କଲେଜର ଛାତ୍ରମାନଙ୍କ ଅଧୁନା ବଙ୍ଗଳାଦେଶର ରାଜଧାନୀ ଢାକାର ଉଚ୍ଚନ୍ୟାୟାଳୟ ନିକଟରେ ପୁଲିସ ଗୁଳିରେ ପ୍ରାଣ ହରାଇବାର ସ୍ମୃତିରେ ପାଳିତ ହୋଇଥାଏ ।
ଆଲର୍ଜିକ ନାକ ପ୍ରଦାହ
ଆଲର୍ଜିକ ନାକ ପ୍ରଦାହ, (ଇଂରାଜୀ ଭାଷାରେ ଆଲର୍ଜିକ ରାଇନାଇଟିସ ବା ହେ ଫିଭର ଓ ପଲିନୋସିସ ଯଥାକ୍ରମେ allergic rhinitis ବା hay fever ବା pollinosis), ରୋଗ ହୁଏ ଯେତେବେଳେ ବାୟୁରେ ଥିବା ଆଲର୍ଜେନ ପ୍ରତି ଇମ୍ମ୍ୟୁନ ସିସ୍ଟମ ଅତ୍ୟଧିକ ପ୍ରତିକ୍ରିୟା କରେ । ଏହାର ଚିହ୍ନ ଓ ଲକ୍ଷଣ: ନାକରୁ ତରଳ ପଦାର୍ଥ ବୋହିବା, ଛିଙ୍କ, ନାମ ଲାଲ ଦେଖାଯିବା, ଗଲୁ କରିବା ଓ ଆଖି ଲୋତକରେ ଭରିଯିବା । ନାକରୁ ବୋହୁଥିବା ତରଳ ପଦାର୍ଥ ପରିଷ୍କାର ଥାଏ । ଆଲର୍ଜେନ ସଂସ୍ପର୍ଶରେ ଆସିବାର କିଛି ମିନିଟ ମଧ୍ୟରେ ଆରମ୍ଭ ହୋଇ ନିଦ୍ରା, କାର୍ଯ୍ୟରେ ବ୍ୟାଘାତ କରାଏ ସ୍କୁଲରେ ଓ ଏକାଗ୍ରତା ଭଙ୍ଗ କରାଏ । ପରାଗ ରେଣୁ ଯୋଗୁ ହେଉଥିବା ଲକ୍ଷଣ ବର୍ଷର ନିର୍ଦ୍ଦିଷ୍ଟ ସମୟରେ ଦେଖାଯାଏ । ଏହି ରୋଗ ଭୋଗୁଥିବା ଆନେକ ଲୋକଙ୍କର ଆଜମା, ଆଲର୍ଜିକ କଞ୍ଜକ୍‌ଟିଭାଇଟିସ ବା ଆଟପିକ ଡର୍ମାଟାଇଟିସ ହୁଏ ।
ପରାଗ ରେଣୁ, ପୋଷା ଯନ୍ତୁର ରୁମ, ଧୂଳି ଇତ୍ୟାଦି ବାୟୁମଣ୍ଡଳିୟ ଆଲର୍ଜେନ ଯୋଗୁ ଆଲର୍ଜିକ ନାକ ପ୍ରଦାହ ହୁଏ । ବଂଶଗତ ଜେନେଟିକ ଓ ପରିବେଶ ପ୍ରଭାବ ଏହି ରୋଗ ହେବାରେ ସାହାଯ୍ୟ କରନ୍ତି । କ୍ଷେତ ଘରେ ବଢ଼ୁଥିଲେ ଓ ଅଧିକ ପିଲାପିଲି ଥିଲେ ଏହି ରୋଗ ସଙ୍କଟ କମିଯାଏ ।  ଆଇଜିଇ ଆଣ୍ଟିବଡି ଆଲର୍ଜେନ ସ‌ହିତ ସଂଯୁକ୍ତ ହେଲେ ମାସ୍ଟସେଲରୁ ପ୍ରଦାହକାରୀ ରାସାୟନିକ ପଦାର୍ଥ ହିସ୍‌ଟାମିନ ନିର୍ଗତ ହୁଏ । ରୋଗ ଇତିହାସ, ସ୍କିନ ପ୍ରିକ ଟେଷ୍ଟ ଓ ଆଲର୍ଜେନ-ନିଶ୍ଚିତ ଆଇଜିଇ ଆଣ୍ଟବଡି ରକ୍ତ ପରୀକ୍ଷା କରି ରୋଗ ନିର୍ଣ୍ଣୟ କରାଯାଏ ।  ବେଳେ ବେଳେ ଏହି ପରୀକ୍ଷାରେ ମିଛ ଯୁକ୍ତାତ୍ମକ ଫଳ ମିଳେ । ଏହି ରୋଗର ଲକ୍ଷନ ସାଧାରଣ ଥଣ୍ଡା ରୋଗ ସ‌ହ ସାମଞ୍ଜସ୍ୟ ଥିଲେ ମଧ୍ୟ ଏହା ୨ ସପ୍ତାହରୁ ଅଧିକ ସମୟ ରହେ ଓ ଜ୍ୱର ହୁଏ ନାହିଁ ।
ପଶୁ ସଂସ୍ପର୍ଶରେ ପିଲାଦିନୁ ଆସିଲେ ଆଲର୍ଜି ସଙ୍କଟ ଟଳିଯାଏ । ନାକରେ ଦିଆଯାଉଥିବା ସ୍ଟିରଏଡ, ଆଣ୍ଟିହିସ୍ଟାମିନ ଯେପରିକି ଡାଇଫେନହାଇଡ୍ରାମିନ, କ୍ରୋମୋଲିନ ସୋଡ଼ିଅମ ଓ ଲିଉକୋଟ୍ରିଏନ ରିସେପ୍ଟର ଆଣ୍ଟାଗୋନିସ୍ଟ ଯେପରିକି ମୋଣ୍ଟେଲୁକାସ୍ଟ । ଏହା ନିମନ୍ତେ ଔଷଧ ଯଥେଷ୍ଟ ନୁହେଁ ଓ ବିଭିନ୍ନ ପାର୍ଶ୍ୱପ୍ରତିକ୍ରିୟା ଥାଏ । ଅଧିକରୁ ଅଧିକ ଆଲର୍ଜେନ ସଂସ୍ପର୍ଶରେ ଅନେକ ସମୟରେ ଉପକାରୀ ସିଦ୍ଧ ହୁଏ ଯାହାକୁ ଆଲର୍ଜେନ ଇମ୍ମ୍ୟୁନୋଥେରାପି କୁହାଯାଏ । ଚର୍ମ ତଳେ ଏହି ଇଞ୍ଜେକସନ ଦିଆଯାଏ ବା ଜିଭ ତଳେ ରଖିବାକୁ ଉପଦେଶ ଦିଆଯାଏ ।  ଚିକିତ୍ସା ୩ରୁ ୫ ବର୍ଷ ପର୍ଯ୍ୟନ୍ତ ଚାଲେ ଓ ତାପରେ ଦୀର୍ଘକାଳୀନ ଉପକାର ମିଳିପାରେ ।
ଆଲର୍ଜିକ ନାକ ପ୍ରଦାହ ସର୍ବାଧିକ ଆଲର୍ଜି ରୋଗ ଯାହା ଲୋକଙ୍କୁ ଆକ୍ରମଣ କରେ । ପାଶ୍ଚାତ୍ୟ ଦେଶମାନଙ୍କରେ ବାର୍ଷିକ ୧୦ରୁ ୩୦ ଲୋକଙ୍କୁ ଏହି ରୋଗ ଆକ୍ରମଣ କରେ । କୋଡ଼ିଏରୁ ଚାଳିଶ ବର୍ଷ ବୟସ ମଧ୍ୟରେ ଏହି ରୋଗ ସାଧାରଣତଃ ଦେଖାଯାଏ । ରାଜେସ (Rhazes) ୧୦ମ ଶତାବ୍ଦୀରେ ଏହି ରୋଗ ସଠିକ ବିବରଣୀ ବର୍ଣ୍ଣନା କରିଥିଲେ । ଚାର୍ଲସ୍ ବ୍ଲାକଲେ ସନ ୧୮୫୯ରେ ଏହି ରୋଗର କାରଣରୂପେ ପରାଗ ରେଣୁକୁ ଚିହ୍ନଟ କରିଥିଲେ । କ୍ଲେମେନ୍ସ ଭନ ପିର୍କେଟ ସନ ୧୯୦୬ରେ ଏହି ରୋଗର କାର୍ଯ୍ୟକାରୀତା ବିଷୟ ଲେଖିଥିଲେ । ପୂର୍ବରୁ ଏକ ଭୂଲ ଥିଓରି ଅନୁସାରେ ନୂଆ ନଡ଼ା ଆଘ୍ରାଣ କଲେ ଏହା ହୁଏ, ଏହା କାରଣ ରୂପେ ଧରାଯାଉଥିଲେ ।
ମୋଡର୍ନା କୋଭିଡ଼-୧୯ ଟିକା
ମୋଡର୍ନା କୋଭିଡ଼-୧୯ ଟିକା (ଇଂରାଜୀ ଭାଷାରେ ModernaCOVID-19 vaccine ), ଜେନେରିକ୍ ନାମ ଏଲାସୋମେରାନ ଏବଂ ବେପାର ନାମ ସ୍ପାଇକେଭାକ୍ସଦ୍ୱାରା ଜଣାଶୁଣା, ଏକ କୋଭିଡ଼-୧୯ ଟିକା । କୋଭିଡ-୧୯ ବିରୋଧରେ ସୁରକ୍ଷା ଯୋଗାଇବା ପାଇଁ ସ୍ଥାନ ବିଶେଷରେ ଏହା ଏକାଦଶ କିମ୍ବା ସତର ବର୍ଷରୁ ଅଧିକ ବୟସର ଲୋକଙ୍କଠାରେ ବ୍ୟବହୃତ ହୁଏ ।  ଏହା ପ୍ରାରମ୍ଭରେ ୯୪% ପ୍ରଭାବଶାଳୀ ବୋଲି ଜଣାପଡିଛି ।  ଅତି କମରେ ୨୮ଦିନ ବ୍ୟବଧାନରେ ମାଂସପେଶୀରେ ଏହା ଇଂଜେକସନ ଆକାରରେ ଦୁଇ କିମ୍ବା ତିନି ଥର  ୦.୫ ମିଲି ମାତ୍ରାରେ ଦିଆଯାଏ |
ଅଧିକାଂଶ ପାର୍ଶ୍ୱ ପ୍ରତିକ୍ରିୟା ସାମାନ୍ୟରୁ ମଧ୍ୟମ ହୁଏ ଏବଂ କିଛି ଦିନ ମଧ୍ୟରେ ଉପଶମ ହୋଇଯାଏ । ଇଞ୍ଜେକ୍ସନ ନେଇଥିବା ସ୍ଥାନରେ ଯନ୍ତ୍ରଣା, ଥକ୍କା, ଜ୍ୱର, ଲସିକା ଗ୍ରନ୍ଥି ଫୁଲିବା, ମୁଣ୍ଡବିନ୍ଧା ଏବଂ ମାଂସପେଶୀ ଯନ୍ତ୍ରଣା ହୋଇପାରେ । ବିରଳ ପାର୍ଶ୍ୱ ପ୍ରତିକ୍ରିୟାରେ ଆନାଫାଇଲକ୍ସିସ୍, ଫେସିଆଲ୍ ପାଲସି, ପେରିକାର୍ଡ଼ାଇଟିସ ଏବଂ
ମାୟୋକାର୍ଡ଼ାଇଟିସ ହୋଇପାରେ । ଗର୍ଭାବସ୍ଥାରେ ବ୍ୟବହାର କଲେ କ୍ଷତିର କୌଣସି ପ୍ରମାଣ ମିଳିନାହିଁ । ଏହା ଏକ ଏମଆରଏନଏ ଟିକା, ଯେଉଁଥିରେ ନ୍ୟୁକ୍ଲିଓସାଇଡ୍-ରୂପାନ୍ତରିତ ଏମଆରଏନଏ  (modRNA) ଯାହା ଏସଏଆରଏସ-ସିଓଭି-୨ର ସ୍ପାଇକ୍ ପ୍ରୋଟିନ୍ ଏନକୋଡିଂକୁ ନେଇ ଗଠିତ, ଯାହା ଲିପିଡ ନାନୋ-ପାର୍ଟିକଲ୍ସରେ ଆବଦ୍ଧ ।
ଏହି ଟିକା ଡିସେମ୍ବର ୨୦୨୦ରେ ଯୁକ୍ତରାଷ୍ଟ୍ରରେ ଜରୁରୀକାଳୀନ ବ୍ୟବହାର ପ୍ରାଧିକରଣ (EUA) ଗ୍ରହଣ କରିଥିଲା ଏବଂ ଜାନୁୟାରୀ ୨୦୨୧ରେ ୟୁରୋପରେ ଚିକିତ୍ସା ପାଇଁ ଅନୁମୋଦନ କରାଯାଇଥିଲା । ୨୦୨୨ସୁଦ୍ଧା ଅତି କମରେ ୮୬ଟି ଦେଶରେ ଏହା କିଛି ସ୍ତରରେ ବ୍ୟବହାର ପାଇଁ ଅନୁମତିପ୍ରାପ୍ତ ହୋଇଛି ।  ୨୦୨୦ରେ ଏହା ସରକାରଙ୍କୁ ପ୍ରାୟ ୩୫ଡଲାରରେ ବିକ୍ରି ହେଉଥିଲା। ଆମେରିକୀୟ କମ୍ପାନୀ ମୋଡର୍ନା, ଯୁକ୍ତରାଷ୍ଟ୍ରର ନ୍ୟାସନାଲ ଇନଷ୍ଟିଚ୍ୟୁଟ୍ ଅଫ୍ ଆଲର୍ଜି ଏବଂ ସଂକ୍ରାମକ ରୋଗ (NIAID) ଏବଂ ବାୟୋମେଟିକାଲ୍ ଆଡଭାନ୍ସଡ ରିସର୍ଚ୍ଚ ଆଣ୍ଡ  ଡେଭଲପମେଣ୍ଟ ଅଥରିଟି (BARDA)ଦ୍ୱାରା ଏହା ବିକଶିତ ହୋଇଥିଲା | ଏହା ପ୍ରଥମ କୋଭିଡ଼-୧୯ ଟିକା ଥିଲା ଯାହା ମଣିଷମାନଙ୍କଠାରେ ଅଧ୍ୟୟନ କରାଯାଇଥିଲା ।
ଆଧାର
ଶ୍ରେଣୀ:ଚିକିତ୍ସା ବିଜ୍ଞାନ
୪-ଆମିନୋସାଲିସିଲିକ ଏସିଡ
୪-ଆମିନୋସାଲିସିଲିକ ଏସିଡ (ଇଂରାଜୀ ଭାଷାରେ 4-Aminosalicylic acid ଅନ୍ୟ ନାମ para-aminosalicylic acid ବା PAS) ଏକ ଆଣ୍ଟିବାୟୋଟିକ (en:antibiotic|) ଯାହା ଯକ୍ଷ୍ମା ରୋଗର ଚିକିତ୍ସା ନିମନ୍ତେ ବ୍ୟବ‌ହାର କରାଯାଏ । ବିଶେଷତଃ ଏହା ଔଷଧରୋଧୀ ଯକ୍ଷ୍ମା (drug resistant tuberculosis) ରୋଗରେ ଅନ୍ୟାନ୍ୟ ଯକ୍ଷ୍ମା ନିବାରକ ଔଷଧ (antituberculosis medications) ସ‌ହିତ ଦିଆଯାଏ । ଅଲସରେଟିଭ କୋଲାଇଟିସ ଓ କ୍ରନ୍ସ ଡିଜିଜ (Crohn's disease) ଭଳି ଇନଫ୍ଲାମେଟରି ବାୱେଲ ଡିଜିଜ (inflammatory bowel disease) ମାନଙ୍କରେ ସଲଫାସାଲାଜିନ (sulfasalazine) ପରେ ଦ୍ୱିତୀୟ ଧାଡ଼ିର ଔଷଧ ରୂପେ ୪-ଆମିନୋସାଲିସିଲିକ ଏସିଡ ବ୍ୟବ‌ହାର କରାଯାଏ । ଏହାକୁ ପାଟିରେ ଦିଆଯାଏ ।